dwar ir-rapport annwali li jikkonċerna l-attivitajiet tal-Ombudsman Ewropew fis-sena 2007

Kumitat għall-Petizzjonijiet

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra r-rapport annwali li jikkonċerna l-attivitajiet tal-Ombudsman Ewropew fis-sena 2007,

– wara li kkunsidra l-Artikolu 195 tat-Trattat KE,

– wara li kkunsidra l-Artikolu 43 tal-Karta tad-Drittijiet Fundamentali tal-Unjoni Ewropea,

– wara li kkunsidra d-deċiżjoni 94/262/KEFA, KE, Euratom tal-Parlament Ewropew, tad-9 ta' Marzu 1994, rigward ir-regolamenti u l-kundizzjonijiet ġenerali li jirregolaw it-twettiq tal-obbligi tal-Ombudsman

– wara li kkunsidra r-riżoluzzjoni tiegħu tas-6 ta' Settembru 2001 li temenda l-Artikolu 3 tar-regolamenti u l-kundizzjonijiet ġenerali li jirregolaw it-twettiq tad-dmirijiet tal-Ombudsman

ĠU C 72 E, 21.3.2002, p.

– wara li kkunsidra l-ftehima ta' qafas dwar il-koperazzjoni li ġiet konkluża bejn il-Parlament Ewropew u l-Ombudsman fil-15 ta' Marzu 2006, li daħlet fis-seħħ fl-1 ta' April 2006,

– wara li kkunsidra l-Komunikazzjoni tal-Kummissjoni tal-5 ta' Ottubru 2005 dwar "Il-poter tal-adozzjoni u t-trażmissjoni ta' komunikazzjonijiet lill-Ombudsman Ewropew u l- awtorizzazzjoni lill-impjegati tal-gvern biex jidhru quddiem l-Ombudsman Ewropew" ( SEC(2005)1227 ),

– wara li kkunsidra l-ittra tal-Ombudsman Ewropew ta' Lulju 2006 indirizzata lill-President tal-Parlament Ewropew, bil-għan li tippromwovi l-proċedura ta' reviżjoni tal-Istatut tal-Ombudsman,

– wara li kkunsidra l-abbozz ta' deċizjoni tiegħu tat-22 ta' April 2008

Testi adottati, P6_TA(2008)0129 . u r-riżoluzzjoni tiegħu tat-18 ta' Ġunju 2008 dwar l-adozzjoni ta' deċiżjoni tal-Parlament Ewropew li temenda d-Deċiżjoni 94/262/ECSC, KE, Euratom tad-9 ta' Marzu 1994 dwar ir-regolamenti u l-kundizzjonijiet ġenerali li jirregolaw it-twettiq tad-dmirijiet tal-Ombudsman

– wara li kkunsidra r-riżoluzzjonijiet preċedenti tiegħu dwar l-attivitajiet tal-Ombudsman Ewropew,

– wara li kkunsidra l-Artikolu 195(2), it-tieni u t-tielet sentenza, tar-Regoli ta' Proċedura tiegħu,

– wara li kkunsidra r-rapport tal-Kumitat għall-( A6-0358/2008 ),

A. billi r-rapport annwali rigward l-attivitajiet tal-Ombudsman Ewropew fl-2007 inbagħat uffiċjalment lill-President tal-Parlament Ewropew fl-10 ta' Marzu 2008 u billi l-Ombudsman Ewropew, is-Sur Nikiforos Diamandouros, ippreżenta r-rapport tiegħu lill-Kumitat għall-Petizzjonijiet fi Strasburgu fid-19 ta' Mejju 2008,

B. billi l-Karta tad-Drittijiet Fundamentali tal-Unjoni Ewropea, li oriġinarjament ġiet ipproklamata uffiċjalment fit-12 ta' Diċembru 2000, ġiet iffirmata fit-12 ta' Diċembru 2007, u reġgħet ġiet ipproklamata mill-Presidenti tal-Parlament, tal-Kummissjoni u tal-Kunsill, u billi l-impenn għal Karta li tkun torbot ġuridikament, u li qiegħda fil-proċess li tiġi ratifikata, jirrifletti għarfien li dejjem jikber tal-fatt li ċ-ċittadini għandhom jitqiegħdu fiċ-ċentru ta' Ewropa trasparenti, aċċessibbli u kuntattabbli li tkun konxja tat-tħassib taċ-ċittadini tagħha,

C. billi l-Artikolu 41 tal-Karta jistipula: 'Kull persuna għandha d-dritt li jkollha l-affarijiet tagħha trattati b'mod imparzjali, b'mod ġust u fi żmien raġonevoli mill-istituzzjonijiet u korpi tal-Unjoni',

D. billi l-Artikolu 43 tal-Karta jistipula: 'Iċ-ċittadini tal-Unjoni, u l-persuni fiżiċi jew ġuridiċi li jirrisjedu jew li jkollhom l-uffiċċju tagħhom reġistrat fi Stat Membru għandhom d-dritt li jirrikorru għand l-Ombudsman tal-Unjoni f'każijiet ta' amministrazzjoni ħażina fl-attivitajiet tal-Istituzzjonijiet jew tal-korpi tal-Komunitá, bl-eċċezzjoni tal-Qorti tal-Ġustizzja u tal-Qorti tal-Prim' Istanza meta jkunu qed jaġixxu fl-irwol ġudizzjarju tagħhom',

E. billi huwa essenzjali li l-istituzzjonijiet u l-korpi Ewropej jagħmlu użu sħiħ mir-riżorsi neċessarji sabiex jissodisfaw l-obbligi tagħhom biex jiżguraw li ċ-ċittadini jirċievu tweġiba konkreta fi żmien qasir għat-talbiet, l-ilmenti u l-petizzjonijiet tagħhom,

F. billi, għalkemm għaddew seba' snin mill-adozzjoni tar-riżoluzzjoni tal-Parlament msemmija hawn fuq tas-6 ta' Settembru 2001 li tapprova l-Kodiċi ta' Mġieba Amministrattiva Tajba tal-Ombudsman, l-istituzzjonijiet ewlenin l-oħra għadhom ma ssodisfawx it-talba urġenti tal-Parlament li jikkonformaw il-prattika tagħhom mad-dispożizzjonijiet ta' dak il-Kodiċi,

G. billi l-għadd ta' lmenti fl-2007 kien madwar 16% inqas mill-2006 iżda fl-2007 l-għadd ta' lmenti ammissibbli żdied kemm f'termini assoluti u relattivi minn 449 (12% tat-total) għal 518 (16% tat-total),

H. billi r-riżultati tat-348 inkjesta mitmuma, li minnhom 341 kienu marbuta ma' lmenti u 7 kienu investigazzjonijiet proprji, juru li f'95 każ, (li huma ekwivalenti għal 25.7% tal-ilmenti investigati) ma setgħet tiġi aċċertata l-ebda amministrazzjoni ħażina,

I. billi s-sena 2007 rat irduppjar fl-għadd tal-każijiet ta' amministrazzjoni ħażina li ġew solvuti mill-istituzzjoni jew mill-korp innifishom, wara li jkun sar ilment lill-Ombudsman (f'129 każ), fatt li juri rieda dejjem tikber fuq in-naħa tal-istituzzjonijiet u l-korpi li jaraw l-Ombudsman bħala opportunità biex jiġu solvuti żbalji li saru u biex jikkoperaw mal-Ombudsman għal-benefiċċju taċ-ċittadini,

J. billi kien hemm 5 każijiet li intemmu fl-2007 wara li nstabet soluzzjoni amikevoli, u fi tmiem l-2007, kienu għadhom qed jiġu kkunsidrati 31 proposta għal soluzzjoni amikevoli,

K. billi fl-2007, l-Ombudsman beda jagħmel użu iktar wiesa' minn proċeduri iktar informali biex jissolvew problemi b'mod flessibbli, u se jkompli jiżviluppa dan l-approċċ fil-ġejjieni, u dan jagħti prova ta' kemm l-Ombudsman huwa rispettat u ta' kemm l-istituzzjonijiet huma lesti li jgħinu liċ-ċittadini,

L. billi fl-2007 l-Ombudsman għalaq 55 inkjesta b'kummenti kritiċi u billi kumment kritiku jikkonferma li l-ilment huwa ġustifikat u jindika lill-istituzzjoni jew lill-korp ikkonċernat dak ikun għamel ħażin, sabiex tiġi evitata amminstrazzjoni ħażina fil-ġejjieni,

M. billi saru tmien abbozzi ta' rakkomandazzjonijiet fl-2007, seba' abbozzi ta' rakkomandazzjonijiet mill-2006 li wasslu li tittieħed deċiżjoni fl-2007 u każ wieħed li wassal għal rapport speċjali lill-Parlament Ewropew,

N. billi la l-kummenti kritiċi fid-deċiżjonijiet li jagħlqu każijiet irrimedjabbli ta' amministrazzjoni ħażina, u lanqas rakkomandazzjonijiet jew rapporti speċjali mill-Ombudsman m'għandhom effett li jorbot ġuridikament, peress li s-setgħat tiegħu ma jestendux għal istanzi ta' rimedju dirett ta' amministrazzjoni ħażina, iżda huma maħsuba bħala inkoraġġament sabiex l-istituzzjonijiet u l-korpi tal-Unjoni Ewropea jirrimedjaw għall-iżbalji tagħhom stess,

O. billi l-Ombudsman ressaq rapport speċjali wieħed lill-Parlament Ewropew fl-2007 u billi t-tressiq ta' rapport speċjali lill-Parlament jirrappreżenta mezz importanti li bih l-Ombudsman jista' jfittex l-appoġġ politiku tal-Parlament u tal-Kumitat għall-Petizzjonijiet tiegħu sabiex jingħata soddisfazzjon liċ-ċittadini li d-drittijiet tagħhom ma jkunux ġew irrispettati, kif ukoll biex ikun hemm promozzjoni tat-titjib tal-istandards tal-amministrazzjoni tal-UE,

P. billi, sa mid-dħul fis-seħħ tat-Trattat ta' Nizza, il-Parlament ingħata l-istess dritt daqs l-Istati Membri, il-Kunsill u l-Kummissjoni li jressaq azzjoni quddiem il-Qorti tal-Ġustizzja tal-Unjoni Ewropea fuq bażi ta' nuqqas ta' kompetenza, ksur ta' rekwiżiti proċedurali essenzjali, ksur tat-Trattat KE jew ta' kwalunkwe liġi relatata mal-applikazzjoni tiegħu, jew inkella ta' użu ħażin ta' setgħat,

Q. billi l-kummenti kritiċi rigward l-amminstrazzjoni ħażina espressi mill-Ombudsman fir-rapport 2007 (kummenti kritiċi, abbozz ta' rakkomandazzjonijiet u rapport speċjali) jistgħu jservu ta' bażi biex tiġi evitata ripetizzjoni tal-iżbalji u n-nuqqasijiet fil-ġejjieni permezz tal-implimentazzjoni ta' miżuri adegwati mill-istituzzjonijiet u minn korpi oħra tal-UE,

R. billi l-koperazzjoni maħluqa mill-Ombudsman fi ħdan in-Netwerk Ewropew tal-Ombudsmen, għal aktar minn għaxar snin taħdem bħala sistema flessibbli għall-iskambju ta' informazzjoni u ta' prattika tajba u bħala mezz biex il-persuni li għandhom ilment jiġu indirizzati lil ombudsman jew korpi oħra simili li jkunu jistgħu jgħinuhom,

S. billi l-irwol tal-Ombudsman bħala tutur taċ-ċittadin Ewropew żviluppa fi 12-il sena minn meta inħoloq l-uffiċċju, grazzi għall-awtonomija tal-Ombudsman u għall-kontroll fuq it-trasparenza tal-operat tiegħu, imwettaq b'mod demokratiku mill-Parlament Ewropew,

T. billi l-attivitajiet tal-Ombudsman u tal-Kumitat għall-Petizzjonijiet għandhom jibqgħu separati u, bħala regola ġenerali, għandu jkollhom l-għan li jiġu evitati kunflitti fir-rigward tal-prerogattivi rispettivi tagħhom, għandhom jinkludu riferimenti reċiproċi definittivi għall-fajls rispettivi tagħhom,

Japprova r-rapport annwali għall-2007 ippreżentat mill-Ombudsman Ewropew, u japprezza l-preżentazzjoni tal-mudell konsolidat ta' valutazzjoni fil-qosor tal-attivitajiet li saru u l-analiżi tematika tad-deċiżjonijiet u tal-problemi li hemm taħt il-fażijiet differenti tal-proċedura; iqis madankollu li għandhom isiru iktar sforzi sabiex tittejjeb it-tabella tal-istatistika, peress li t-taħlita ta' ċifri u ta' perċentwali ta' ġo fiha tista' toħloq konfużjoni;

Jistieden lill-istituzzjonijiet u l-korpi kollha tal-UE biex ikunu mogħnija bir-riżorsi tal-baġit u r-riżorsi umani metħieġa sabiex jiżguraw li ċ-ċittadini jirċievu tweġiba konkreta fi żmien qasir għat-talbiet, l-ilmenti u l-petizzjonijiet tagħhom;

Iqis li l-Ombudsman kompla jeżerċita il-poteri tiegħu b'mod attiv u ekwilibrat, kemm f'dak li jirrigwarda l-eżami u t-trattament tal-ilmenti, kif ukoll fl-iżvilupp u l-konklużjoni tal-investigazzjonijiet, u fil-manteniment ta' rapporti kostruttivi mal-istituzzjonijiet u mal-korpi tal-Unjoni Ewropea u ħeġġiġ taċ-ċittadini sabiex jisħqu fuq id-drittijiet tagħhom fir-rigward ta' dawk l-istituzzjonijiet u l-korpi;

Jitlob lill-Ombudsman biex ikompli l-isforzi tiegħu għall-promozzjoni tal-attivitajiet tiegħu b'mod effettiv, trasparenti u flessibbli, sabiex f'għajnejn iċ-ċittadini, ikun jirrappreżenta l-gwardjan tal-amministrazzjoni tajba u ta' kultura ġenwina ta' servizz fl-istituzzjonijiet tal-UE;

Iqis li t-terminu 'amministrazzjoni ħażina' għandu jkun interpretat b'mod estensiv, sabiex jifthiem li jirreferi mhux biss għall-attività amministrattiva illeġittima jew għall-ksur ta' regola jew ta' prinċipju li jorbot, imma anki għal każijiet ta' nuqqas ta' azzjoni, negliġenza fir-rigward taċ-ċittadini jew nuqqas ta' trasparenza jew ta' ksur ta' prinċipji oħra ta' amministrazzjoni tajba min-naħa tal-awtoritajiet amministrattivi;

Iqis l-irwol tal-Ombudsman fit-tisħieħ tat-trasparenza u r-responsabilità fil-proċess ta' teħid ta' deċiżjonijiet u fl-amministrazzjoni tal-Unjoni Ewropea bħala kontribuzzjoni essenzjali lejn Unjoni fejn id-deċiżjonijiet jittieħdu 'bl-aktar mod miftuħ u l-eqreb taċ-ċittadin kemm jista' jkun', kif stabbilit fl-Artikolu 1(2) tat-Trattat dwar l-Unjoni Ewropea, b'kollaborazzjoni mal-awtoritajiet tal-ombudsman f'kull Stat Membru sabiex l-UE tkun f'kuntatt eqreb maċ-ċittadini tal-Ewropa;

Ifakkar it-talba tiegħu, li huwa esprima fir-riżoluzzjonijiet preċedenti tiegħu, sabiex l-istituzzjonijiet u l-korpi kollha tal-UE jadottaw approċċ komuni fir-rigward tal-Kodiċi ta' Mġieba Amministrattiva Tajba;

Itenni li l-Kodiċi ta' Mġieba Amministrattiva Tajba propost mill-Ombudsman, kif approvat mill-Parlament fis-6 ta' Settembru 2001, ikopri l-istaff tal-istituzzjonijiet u tal-korpi Komunitarji kollha u ġie aġġornat regolarment u ppubblikat fuq il-websajt tal-Ombudsman, b'differenza mill-kodiċijiet l-oħra;

Jisħaq fuq il-bżonn li jitejjeb iżjed il-profil pubbliku tal-Ombudsman, li għandu l-għan li jinforma liċ-ċittadini, lill-kumpaniji, lill-NGOs u lil entitajiet oħra b'informazzjoni, u jqis li informazzjoni ta' kwalità tista' tgħin sabiex jonqos l-għadd ta' lmenti li ma jaqgħux taħt it-termini ta' referenza tal-Ombudsman; fl-istess ħin jistieden lill-Ombudsman biex immedjatament jgħaddi l-ilmenti li ma jaqgħux taħt it-termini ta' referenza tiegħu, lill-aktar netwerk xieraq fil-livell nazzjonali u lokali;

Jirrikonoxxi ż-żieda fl-għadd assolut ta' lmenti inammissibbli imma jqis li ċ-ċifra fir-rigward tal-ilmenti ammissibbli – 16% – għadha mhux sodisfaċenti; fid-dawl ta' dan, jirrakkomanda li ssir kampanja ta' informazzjoni mtejba fost iċ-ċittadini Ewropej imfassla biex iżżid l-għarfien tal-funzjonijiet u l-kompetenzi tal-Ombudsman Ewropew;

Jilqa' b'sodisfazzjon il-koperazzjoni kostruttiva ġenerali bejn l-Ombudsman u l-istituzzjonijiet u l-korpi tal-UE u jappoġġjah fl-irwol tiegħu ta' mekkaniżmu ta' kontroll estern kif ukoll bħala sors prezzjuż ta' titjib kontinwu fl-amministrazzjoni Ewropea;

Jistieden lill-Ombudsman sabiex jiżgura li l-Kummissjoni tuża b'mod tajjeb il-poteri ta' diskrezzjoni tagħha biex tagħti bidu għal proċedura ta' ksur taħt l-Artikolu 226 tat-Trattat KE jew li tipproponi penalitajiet taħt l-Artikolu 228 tat-Trattat KE, filwaqt li toqgħod attenta li tevita dewmien jew nuqqas ta' azzjoni li mhux ġustifikati, li huma inkompatibbli mal-poteri tal-Kummissjoni għas-sorvlejanza tal-applikazzjoni tal-Liġi tal-UE;

Iqis illi, jekk istituzzjoni tirrifjuta li ssegwi rakkomandazzjoni li tinsab f'rapport speċjali mill-Ombudsman, minkejja li l-Parlament ikun approva r-rakkomandazzjoni, il-Parlament jista' b'mod leġittimu juża l-poteri tiegħu biex jieħu azzjoni quddiem il-Qorti tal-Ġustizzja fir-rigward tal-att jew tan-nuqqas li kien soġġett għar-rakkomandazzjoni tal-Ombudsman;

Jinnota li l-Ombudsman ippreżenta rapport speċjali fejn ikkritika lill-Kummissjoni għaliex ma ttrattatx ilment rigward id-Direttiva Ewropea dwar il-Ħin tax-Xogħol, li dwarha l-Parlament adotta riżoluzzjoni fit-3 ta' Settembru 2008

Iqis li meta l-Ombudsman u l-Kumitat għall-Petizzjonijiet, li jaġixxu fil-qafas tal-mandati u l-kompetenzi rispettivi tagħhom, jinvestigaw kwistjonijiet li jkopru l-kampijiet ta' xulxin, bħal, pereżempju, il-mod kif il-Kummissjoni minn naħa waħda tmexxi proċedura ta' ksur u min-naħa l-oħra l-ksur tal-liġi nnifsu, huma jistgħu jilħqu sinerġija utli permezz ta' koperazzjoni mill-qrib;

Jilqa' r-relazzjoni bejn l-Ombudsman u l-Kumitat għall-Petizzjonijiet fi ħdan l-oqfsa istituzzjonali f'dak li jirrigwarda r-rispett reċiproku tal-kompetenzi u l-prerogattivi;

Jirrikonoxxi l-kontribuzzjoni utli min-naħa tan-Netwerk Ewropew tal-Ombudsmen, skont il-prinċipju tas-sussidjarjetà, fl-iżgurar ta' rimedji mhux ġudizzjarji; jilqa' b'sodisfazzjon il-kollaborazzjoni bejn l-Ombudsman Ewropew u ombudsmen u organi simili f'livelli nazzjonali, reġjonali u lokali fl-Istati Membri, u jħeġġeġ biex jissaħħaħ aktar l-iskambju tal-aħjar prattika, li biha tiġi permessa l-armonizzazzjoni tal-aħjar prattiki bejn l-Istati Membri;

Jilqa' l-inizjattivi tal-Ombudsman Ewropew biex jagħti informazzjoni b'mod mifrux dwar ix-xogħol tiegħu u x-xogħol magħmul mill-ombudsman nazzjonali u jirrakkomanda li l-Ombudsman ikompli fl-isforzi tiegħu biex iżid l-għarfien taċ-ċittadini;

Jinkoraġġixxi lill-Ombudsman biex ikompli jagħmel enfasi huwa stess fuq avvenimenti li jinvolvu ċ-ċittadini u, għalhekk, kwerelanti potenzjali, peress li d-dimarkazzjoni tar-responsabilitajiet u l-proċessi tat-teħid ta' deċiżjonijiet bejn il-livelli Ewropej, nazzjonali u reġjonali għadhom wisq ikkumplikati għaċ-ċittadin u għal min imexxi negozju;

Jilqa' b'sodisfazzjon il-kampanja mtejba ta' informazzjoni mħeġġa mill-istrateġija ta' komunikazzjoni adottata mill-Ombudsman li twassal għal għarfien aħjar tad-drittijiet taċ-ċittadini u tal-kompetenzi tal-Komunità, kif ukoll għal fehim ikbar tal-ambitu tal-kompetenza tal-Ombudsman; iħeġġu, madankollu, fid-dawl tan-numru kbir ta' lmenti li ma jaqgħux taħt it-termini ta' referenza tiegħu, sabiex jintensifika l-isforzi tiegħu biex jipprovdi informazzjoni iktar komprensiva dwar dawk it-termini ta' referenza fuq bażi iktar regolari;

Peress li kull istituzzjoni għandha l-websajt tagħha fejn jistgħu jsiru lmenti, petizzjonijiet etċ, u peress li d-distinzjoni bejn l-istituzzjonijiet hija ta' frustrazzjoni għaċ-ċittadini, jilqa' l-iżvilupp ta' manwal interattiv imfassal biex jgħin liċ-ċttadini fl-identifikazzjoni tal-awtorità l-aktar xierqa biex ssolvi l-problemi tagħhom;

Sabiex jitnaqqas l-għadd ta' lmenti mhux ammissibbli li jsiru lill-Ombudsman, jissuġġerixxi li tiġi żviluppata websajt komuni għall-istituzzjonijiet Ewropej biex tgħin liċ-ċittadini u twassalhom direttament lejn l-istituzzjoni kompetenti biex tisma' l-ilment tagħhom;

Jipproponi li l-Ombudsman jieħu miżuri biex inaqqas l-għadd ta' lmenti (total ta' 1,021) li dwarhom għadhom ma ttieħdux passi;

Jappella lill-Ombudsman Ewropew biex jimpenja ruħu li jgħaddi b'mod dirett, wara li jikseb il-kunsens ta' min ressaq l-ilment, kull ilment li jaqgħa fl-ambitu tal-kompetenza ta' ombudsman nazzjonali jew reġjonali;

Bil-għan li ċ-ċittadini jingħataw servizz aqwa u aktar effiċjenti, jipproponi li l-Ombudsman jgħarrafhom dwar il-proċeduri interni u l-iskadenzi għat-trattament ta' lmenti, kif ukoll dwar il-kriterji użati fit-teħid ta' deċiżjonijiet fi stadji differenti tal-eżami ta' lment;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni u lill-Ombudsman Ewropew u lill-gvernijiet u lill-parlamenti tal-Istati Membri u lill-ombudsmen tagħhom jew lill-entitajiet simili kompetenti.

Introduzzjoni

Ir-rapport annwali rigward l-attivitajiet tal-Ombudsman Ewropew fl-2007 inbagħat uffiċjalment lill-President tal-Parlament Ewropew Hans-Gert Pöttering fl-10 ta' Marzu 2008 u l-Ombudsman Ewropew, is-Sur Nikiforos Diamandouros, ippreżenta r-rapport tiegħu lill-Kumitat għall-Petizzjonijiet fid-19 ta' Mejju 2008.

Ir-rapport jipprovdi ħarsa ġenerali tajba lejn l-attivitajiet tal-Ombudsmand f'din l-aħħar sena.

Ir-riżultati tal-inkjesti varji huma ppreżentati b'mod ċar bl-użu ta' eżempji u huma maqsuma f'kategoriji bħan-natura tal-allegata amministrazzjoni ħażina jew l-istituzzjoni kkonċernata.

Filwaqt li huwa veru li l-anness ma jelenkax ċifri assoluti u kif ukoll persentaġġi, madankollu jista' jsir titjib fit-tabelli tal-istatistika, fejn it-taħlita ta' ċifri u persentaġġi tista' toħloq konfużjoni.

Is-smigħ ta' lmenti

L-għadd ta' lmenti ammissibbli li rċieva l-Ombudsman fl-2007 żdied f'termini assoluti u relattivi minn 449 (12% tat-total) fl-2006 sa 518 (16% tat-total) fl-2007.

Bħala riżultat, infetħu 17% aktar inkjesti waqt is-sena fuq il-bażi tal-ilmenti li saru.

Barra minn hekk, l-għadd ta' lmenti ammissibbli fl-2007 kien iktar baxx milli fl-2006.

L-għadd totatli ta' inkjesti li għamel l-Obudsman fl-2007 kien 641.

Minnhom, 64% kienu jirrigwardaw il-Kummissjoni Ewropea, 14% l-EPSO, 9% l-Parlament Ewropew u 1% l-Kunsill tal-Unjoni Ewropea.

It-tipi prinċipali ta' allegata amministrazzjoni ħażina kienu n-nuqqas ta' trasparenza, kif ukoll iċ-ċaħda ta' għoti ta' informazzjoni, nuqqas ta' ġustizzja u abbuż ta' poter, proċeduri mhux sodisfaċenti, dewmien li seta' jkun evitat, diskriminazzjoni, negliġenza, żbalji legali u nuqqas ta' żgurar li l-obbligi ntlaħqu.

Fl-2007 ittieħdu 348 deċizjoni biex jingħalqu l-inkejsti, inklużi 7 inkjesti ta' inizjattiva proprja, li huma ekwivalenti għal żieda ta' 40% meta mqabbel mal-2006.

F'95 każ, l-inkjesta ma kixfet l-ebda amministrazzjoni ħażina, riżultat li mhux dejjem huwa negattiv għal min għamel l-ilment, peress li huwa jew hija jingħataw spjegazzjoni sħiħa mill-istituzzjoni jew entità, u jista' jkun hemm l-opportunità li tiġi identifikata l-possibilità ta' titjib potenzjali fil-kwalità tal-amministrazzjoni ta' istituzzjoni jew entità.

Waqt l-2007, l-istituzzjoni jew l-entità solviet129 każ favur min ressaq l-ilment.

Dan huwa aktar mid-doppju tal-għadd tal-każijiet li ġew solvuti b'dan il-mod fl-2006, u dan jirrifletti rieda li dejjem tikber min-naħa tal-istituzzjonijiet u l-entitatjiet f'dak li jirrigwarda l-ilmenti magħmula lill-Ombudsman bħala opportunità li jiġu koretti żbalji u jkun hemm koperazzjoni mal-Ombudsman biex jibbenefikaw iċ-ċittadini Ewropej.

Wara li Università Ġermaniża għamlet ilment dwar nuqqas ta' ftehim dwar ħlas mal-Kummissjoni fir-rigward ta' proġett skont il-Programm Erasmus, l-Ombudsman ikkuntatja l-Kummissjoni li solviet il-kwistjoni fi żmien ġimgħatejn billi ħallset is-somma mitluba u l-interessi fuqha.

Meta l-Ombudsman isib każ ta' amministrazzjoni ħażina, huwa jipprova jsib soluzzjoni amikevoli.

F'xi wħud mill-każijiet tkun tista' tintlaħaq ftehima amikevoli jekk l-istituzzjoni jew l-entità kkonċernata toffri kumpens lil min iressaq l-ilment.

Offerta ta' dan it-tip issir ex gratia , jiġifieri mingħajr ma jkun hemm ammissjoni ta' responsabilità legali u mingħajr ma jinħoloq preċedent legali.

Soluzzjonijiet amikevoli li ntlaħqu fl-2007 kienu l-Aġenzija Ewropea tal-Avjazzjoni, li bidlet deċiżjoni kkontestata rigward iċ-ċertifikazzjoni skont it-tip ta' ċertu ajruplani, u l-ex Ċentru Ewropew għall-Monitoraġġ tar-Razzizzmu u l-Ksenofobija, li qabel li jipprovdi informazzjoni aħjar lil offerent f'kuntratt ta' akkwist pubbliku dwar kif l-offerta tiegħu tqabblet ma' dik tar-rebbieħ.

Wara l-inkjesta, wieħed mill-persuni li ressqu lment esprima r-rikonoxximent tiegħu dwar ir-riżultat u ddikjara li l-inkjesta għenet biex ikun hemm salvagwardja affidabbli tat-trasparenza fl-UE.

Meta ma jkunx possibbli li tintlaħaq soluzzjoni amikevoli, l-Ombudsman jagħlaq il-każ b'osservazzjoni ta' kritika jew jagħmel abbozz ta' rakkomandazzjoni.

Osservazzjoni ta' kritika tikkonferma lil min ressaq l-ilment li l-ilment tiegħu jew tagħha huwa ġustifikat u tagħti indikazzjoni lill-istituzzjoni jew entità kkonċernata dwar dak li għamlet ħażin, sabiex fil-futur tevita li tagħmel amministazzjoni ħażina.

Fl-2007, l-Ombudsman għalaq 55 inkjesta b'osservazzjoni ta' kritika.

Huwa, pereżempju, kritika l-Kummissjon minħabba n-nuqqas tagħha li fl-2006 tippubblika, kif mitlub mil-liġi, r-rapport annwali tagħha tal-2005 dwar l-aċċess għad-dokumenti tal-Parlament Ewropew, tal-Kunsill u tal-Kummissjoni.

Dan kien wara li sar ilment mill-NGO Statewatch.

Filwaqt li rrikonoxxa li f'Settembru 2007, fl-aħħar, il-Kummissjoni ppublikat rapport dwar il-kwistjoni, l-Ombudsman enfasizza li l-publikazzjoni fil-waqt ta' rapporti huwa mekkaniżmu prinċipali ta' responsabilità lejn iċ-ċittadini Ewropej.

L-Ombudsman għamel ukoll żewġ osservazzjonijiet ta' kritika kontra l-EPSO f'żewġ każijiet dwar l-użu tal-lingwi tal-Istati Membri l-"ġodda" meta mqabbel mal-użu tal-lingwi tal-Istati Membri l-"antiki".

Dan kien wara li sar ilment mill-assoċjazzjoni Pollakka rigward it-testijiet ta' reklutaġġ.

L-EPSO wieġeb li r-rekwiżiti tal-lingwi għall-kompetizzjonijiet kien inbidel sadanittant.

Huwa importanti li l-istituzzjonijiet u l-entitajiet isegwu l-osservazzjonijiet ta' kritika li jsiru mill-Ombudsman billi jieħdu azzjoni biex isolvu l-problemi pendenti u b'hekk jevitaw li fil-futur ikun hemm amministrazzjoni ħażina.

Is-servizzi tal-Ombudsman lestew ukoll studju dwar it-tkomplija tal-osservazzjonijiet ta' kritika kollha magħmula fl-2006 u r-riżultati ntbagħatu lill-istituzzjonijiet kollha involuti fit-22 ta' Mejju 2008.

Meta jkun possibbli li l-istituzzjoni kkonċernata tneħħi l-episodju ta' amministrazzjoni ħażina, jew fil-każijiet fejn l-amministazzjoni ħażina tkun partikularment serja, jew ikollha implikazzjonijiet ġenerali, normalment l-Ombudsman iħejji abbozz ta' rakkomandazzjoni għall-istituzzjoni jew entità kkonċernata, li għandha tirrispondi permezz ta' opinjoni dettaljata fi żmien tliet xhur.

Waqt l-2007 saru tmien abbozzi ta' rakkomandazzjoni.

Jekk istituzzjoni jew entità Komunitarja tonqos milli twieġeb b'mod sodisfaċenti għal abbozz ta' rakkomandazzjoni, l-Ombudsman jista' jibgħat rapport speċjali lill-Parlament Ewropew.

Din hija l-aħħar arma tal-Ombudsman u huwa l-aħħar pass sostanzjali li jista' jieħu meta jitratta każ, peress li l-adozzjoni ta' riżoluzzjoni u l-eżerċizzju tas-setgħat tal-Parlament huma kwistjoni ta' ġudizzju politiku tal-Parlament.

Fl-2007 l-Ombudsman ressaq rapport speċjali lill-Parlament, fejn kritika lill-Kummissjoni minħabba li ma trattatx ilment rigward id-Direttiva Ewropea dwar il-Ħin tax-Xogħol, li dwaru sara abbozz ta' rapport mill-Kumitat għall-Petizzjonijiet, b'Proinsias De Rossa bħala Rapporteur

Abbozz ta' Rapport PE 402.876 .

L-Ombudsman jagħmel użu mis-setgħa tiegħu biex iniedi inkejsti b'inizjattiva proprja f'żewġ istanzi.

Fl-ewwel każ għal skop ta' investigazzjoni ta' amministrazzjoni ħażina meta jitressaq ilment minn persuna mhux awtorizzata (jiġifieri meta min iressaq l-ilment ma jkunx ċittadin jew residenti tal-Unjoni jew persuna ġuridika li għandha uffiċċju reġistrat fi Stat Membru).

Infetħu żewġ inkjesti ta' dan it-tip fl-2007.

Jista' juża din is-setgħa ta' inizjattiva proprja biex jittratta, dik li tidher bħala problema sistematika fl-istituzzjonijiet.

Pereżempju, f'Diċembru 2007 l-Ombudsman nieda inkjesta b'inizjattiva proprja dwar ir-rispett tal-iskadenzi fil-pagament tal-Kummissjoni.

Talab lill-Kummissjoni biex tipprovdi informazzjoni dwar dak li sar biex ikun evitat li l-pagament isir tard, data statistika dwar każijiet ta' pagament li saru tard, kif ukoll informazzjoni dwar il-politika tal-Kummissjoni dwar il-ħlas ta' interessi.

Dan kien wara li saru lmenti minn individwi, kumpaniji u organizzazzjonijiet involuti fi proġetti ffinanzjati u kuntratti ffinanzjati mill-UE.

Fost l-inkjesti b' inizjattiva proprja li nbdew fl-2007, kien hemm hemm waħda marbuta mat-testijiet tal-EPSO li jsiru bil-kompjuters u waħda dwar l-immaniġġjar tar-riżorsi umani fiċ-Ċentru tal-Kummissjoni għar-Riċerka Konġunta.

Fl-2007, l-Ombudsman temm inkjesta b'inizjattiva proprja dwar il-miżuri adottati mill-Kummissjoni biex tiżgura li l-persuni b'diżabilità ma jkunux diskriminati fir-relazzjoni tagħhom mal-istituzzjoni.

Fost il-miżuri pożittivi li identifika kien hemm dawk imfassla biex jipprovdu aċċess aktar faċli għall-informazzjoni permezz tal-websajt tal-Kummissjoni u dawk biex jittejbu l-kundizzjonijiet ta' reklutaġġ u promozzjoni.

Madankollu enfasizza li hemm aktar xi jsier biex l-istaff tal-Kummissjoni jkun sensibbli fir-rigward tal-ħtiġijiet tal-persuni b'diżabilità.

Fl-aħħarnett, kritika wkoll s-sitwazzjoni tal-Iskejjek Ewropej, li mhix xierqa fir-rigward tal-istudenti b'diżabilità.

Din is-sena l-Ombudsman reġa' daħħal l-idea ta' "każijiet eżemplari" fir-Rapport Annwali sabiex jenfasizza istanzi ta' amministrazzjoni tajba mill-istituzzjonijiet u entitajiet misjuba waqt l-inkjesti tiegħu u biex jenfasizza li l-istituzzjoni tal-Ombudsman qiegħda wkoll biex tappoġġja u tinkoraġġixxi prattika ta' amministrazzjoni tajba, speċjalment meta dan jista' jkun mudell ġenerali għall-istituzzjonijiet u l-entitajiet tal-UE.

Fir-Rapport Annwali jidhru seba' minn dawk il-każijiet hekk imsejħa "każijiet eżemplari".

Erbgħa minn dawn kienu jirrigwardaw il-Kummissjoni, wieħed il-Kunsill, wieħed il-Bank Ċentrali Ewropew u wieħed l-Aġenzija Ewropea tas-Sikurezza tal-Avjazzjoni.

Il-prijoritajiet tal-Ombudsman Ewropew

Il-prijoritajiet prinċipali tal-Ombudsman Ewropew huwa li jiżgura li jiġu rispettati d-drittijiet taċ-ċittadini skont il-liġi tal-UE f'kull livell tal-Unjoni u li l-istituzzjonijiet u l-entitatjiet tal-UE jikkonformaw mal-ogħla standards ta' amministrazzjoni.

L-Ombudsman kompla fl-isforzi tiegħu biex itejjeb il-kwalità tal-informazzjoni provduta liċ-ċittadini u l-ilmenti possibbli rigward id-drittijiet tagħhom skont il-liġi tal-UE speċjalment permezz tan-Netwerk Ewropew tal-Ombudsmen.

In-Netwerk, li jinkludi l-Kumitat għall-Petizzjonijiet, jikkonsisti f'madwar 90 uffiċċju f'31 pajjiż u jikkopera kuljum fit-trattament ta' każijiet, u fuq bażi kontinwa fil-qsim ta' esperjenzi u tal-aħjar prattiki permezz ta' seminarji u laqgħat, ġurnal regolari, forum ta' diskussjoni elettroniku u servizzi elettroniku ta' aħbarijiet ta' kuljum.

Wieħed mill-għanijiet tan-Netwerk huwa li jiffaċilita t-trasferiment mgħaġġel tal-ilmenti lill-Ombudsman ta' kompetenza jew lil entità oħra simili.

Meta jkun possibbli, l-Ombudsman jittrasferixxi l-każijiet direttament jew jagħti parir xieraq lil min jagħmel l-ilment.

Waqt is-sena 2007, f'816 ilment ta l-parir li jirrikorru għand ombudsman nazzjonali jew reġjonali u għadda 51 ilment direttament lill-ombudsman kompetenti.

L-Ombudsman jinsisti biex jiżgura li ċertu istituzzjonijiet u entitajiet tal-UE jadottaw approċċ li jpoġġi ċ-ċittadin fiċ-ċentru tal-attivitajiet kollha tagħhom billi jfitte kull opportunità li jikseb soluzzjonijiet amikevoli għall-ilmenti u billi jniedi aktar inkjesti b'inizjattiva proprja bil-għan li jidentifika l-problemi u jinkoraġġixxi l-aħjar prattika.

Biex jippromwovi l-għanijiet tiegħu huwa jkompli jiżviluppa kuntatti mal-Membri u l-uffiċjali fl-istituzzjonijiet u l-entitajiet tal-UE bil-għan li jippromwovi il-kultura tas-servizzi fl-amministrazzjoni tal-UE.

Saru aktar minn 60 laqgħa ta' dan it-tip matul is-sena 2007.

Fid-dawl tal-importanza li jkun żgurat li dawk li jista' jkollhom problemi mal-amministrazzjoni tal-UE jkunu konxji dwar id-dritt tagħhom li jagħmlu lment u dwar is-servizzi tal-Ombudsman, saru aktar minn 130 preżentazzjoni mill-Ombudsman u l-istaff tiegħu waqt konferenzi, seminars u laqgħat matul is-sena 2007.

L-Ombudsman għamel ukoll żjarat ta' informazzjoni fil-Ġermanja, fl-Iżvezja u fil-Belġju bil-għan li jippromwovi l-għarfien tal-irwol tal-Ombudsman f'dawn il-pajjiżi.

Huwa għamel ukoll sitt konferenzi stampa u aktar minn 40 intervista u nħarġu u tqassmu lill-ġurnalisti u lil partijiet interssati fl-Ewropa 17-il stqarrija tal-istampa.

Fost il-publikazzjoni prodotti u distribwiti fl-2007, kien hemm skeda ta' informazzjoni għan-negozji u l-organizzazzjonijiet, li tispjega fil-qasir il-ħidma tal-Ombudsman fir-rigward ta' dawn l-entitajiet.

Il-Kmamar tal-Kummerċ u l-assoċjazzjonijiet tal-avukati wrew interess partikulari f'din l-iskeda.

Il-websajt tal-Ombudsman ġiet aġġornata b'mod regolari matul is-sena 2007 b'deċiżjonijiet, stqarrijiet tal-istampa u dettalji tal-attivitajiet ta' komunikazzjoni.

Inħolqot taqsima ġdida fil-websajt li tagħti aktar importanza lill-inkjesti b'inizjattiva proprja.

Mill-1 ta' Jannar sal-31 ta' Diċembru 2007 żaru l-websajt 449,418 persuna differenti.

It-taqsima 'Links' fil-websajt tinkludi links ma' websajts ta' ombudsmen nazzjonali u reġjonali madwar l-Ewropa.

Matul l-2007, saru aktar minn 82,000 żjara fil-paġni tal-links, u dan juri biċ-ċar il-valur miżjud għaċ-ċittadini li jiġi mis-servizzi mogħtija permezz tan-Netwerk Ewropea tal-Ombudsmen.

Bħalissa l-uffiċċju tal-Ombudsman qed jiżvilupp websajt ġdida li għandha tinkludi gwida interattiva biex tgħin liċ-ċittadini jsibu l-aktar soluzzjoni xierqa biex ikunu kumpensati għad-danni li jsofru.

Din il-gwida għandha tippermetti li proporzjoni akbar tal-ilmenti jsiru direttament lill-entità li hija l-aktar xierqa biex tittratta l-ilment u b'hekk tnaqqas aktar l-għadd ta' lmenti mhux ammissibbli li jirċievi l-Ombudsman.

Konklużjoni

Il-Kumitat għall-Petizzjonijiet jinkoraġġixxi lill-Ombudsman biex ikompli fl-għan doppju tiegħu li ħabbar fir-Rapport Annwali tal-2006, jiġifieri l-ħidma mal-istituzzjonijiet biex tiġi promossa amministrazzjoni tajba u ż-żieda fl-isforzi fil-komunikazzjoni sabiex iċ-ċittadini li jeħtiġilhom jużaw is-servizzi tiegħu jkunu infurmati tajjeb dwar kif jagħmlu dan.

Il-Kumitat jinnota wkoll li l-kampanja ta' informazzjoni wasslet għal żieda fl-għadd ta' lmenti ammissibbli.

Wara l-adozzjoni, fit-18 ta' Ġunju 2008, tar-rapport dwar Deċiżjoni li temenda d-Deċiżjoni tiegħu 94/262/ECSC, KE, Euratom tad-9 ta' Marzu 1994 dwar ir-regolamenti u l-kundizzjonijiet ġenerali li jirregolaw it-twettiq tal-obbligi tal-Ombudsman

A6-0076/2008 , proposti mill-Ombudsmant fl-2006, il-Parlament qabel li jkun hemm żieda kwalitattiva fil-poteri tal-Ombudsman mingħajr ma tiġi affetwata n-natura tal-kompetenzi tiegħu jew l-effett mhux finali tad-deċiżjonijiet tiegħu.

L-aktar bidliet importanti jiggarantixxu li l-Ombudsman ikollu aċċess sħiħ għad-dokumenti tal-UE waqt l-inkjesti tiegħu.

Barra minn hekk, se tkun faċilitata l-koperazzjoni tal-Ombudsman mal-ombudsmen nazzjonali u l-istituzzjonijiet internazzjonali.

Il-modifiki jinkludu wkoll dispożizzjonijiet aktar ċar dwar meta l-uffiċjali tal-UE jixhdu fuq talba tal-Ombudsman waqt inkjesta.

Permezz tal-appoġġ ta' dawn il-bidliet, il-Parlament Ewropew u l-Kumitat għall-Petizzjonijiet wrew kunfidenza fil-ħidma tal-Ombudsman u fl-isforzi tiegħu biex itejjeb is-servizz li jista' jipprovdi liċ-ċittadini, b'hekk saħħaħ il-fiduċja tagħhom fl-Unjoni Ewropea u fl-istituzzjonijiet tagħha.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


dwar l-approvazzjoni tad-dikjarazzjoni konġunta, "Nikkomunikaw l-Ewropa fi Sħubija"

(Proċedura simplifikata - Artikolu 43(1) tar-Regoli ta' Proċedura)

PROPOSTA GĦAL DEĊIŻJONI TAL-PARLAMENT EWROPEW

Il-Parlament Ewropew ,

- wara li kkunsidra l-Artikolu 255 tat-Trattat KE,

- wara li kkunsidra r-riżoluzzjoni tiegħu tat-13 ta' Marzu 2002 dwar il-komunikazzjoni tal-Kummissjoni dwar qafas ġdid għall-koperazzjoni dwar attivitajiet li jikkonċernaw il-politika għall-informazzjoni u għall-komunikazzjoni tal-Unjoni Ewropea

ĠU C 47 E, 27.2.2003, p.

- wara li kkunsidra r-riżoluzzjoni tiegħu tal-10 ta' April 2003 dwar l-istrateġija għall-informazzjoni u l-komunikazzjoni għall-Unjoni Ewropea

ĠU C 64 E, 12.3.2004, p.

- wara li kkunsidra r-riżoluzzjoni tiegħu tat-12 ta' Mejju 2005 dwar l-implimentazzjoni tal-istrateġija ta' informazzjoni u komunikazzjoni tal-Unjoni Ewropea

3 ĠU C 92 E, 20.4.2006, p.

- wara li kkunsidra r-riżoluzzjoni tiegħu tas-16 ta' Novembru 2006 dwar il- White Paper dwar politika ta' komunikazzjoni Ewropea

ĠU C 314 E, 21.12.2006, p.369. ,

- wara li kkunsidra d-deċiżjoni tal-Konferenza tal-Presidenti tal-25 ta' Settembru 2008,

- wara li kkunsidra d-dikjarazzjoni konġunta proposta, "Nikkomunikaw l-Ewropa fis-Sħubija",

- wara li kkunsidra l-Artikoli 120(1) u 43(1) tar-Regoli ta' Proċedura tiegħu,

- wara li kkunsidra r-rapport tal-Kumitat għall-Affarijiet Kostituzzjonali ( A6-0372/2008 ),

A. billi l-komunikazzjoni hija element importanti tad-demokrazija, kemm dik rappreżentattiva u kemm dik parteċipatorja,

B. billi wieħed mill-punti tajbin tal-elementi demokratiċi tal-UE hu marbut mal-istrutturi ta' komunikazzjoni fil-livell Ewropew li jgħaqqdu l-istituzzjonijiet maċ-ċittadini,

C. billi l-esperjenza li nkisbet mill-elezzjonijiet u r-referendums Ewropej preċedenti tissuġerixxi li hemm iktar ċans li dawk li huma konxji u interessati fi kwistjonijiet tal-UE jipparteċipaw, waqt li hemm iktar ċans li dawk li mhumiex infurmati daqshekk tajjeb jagħmlu dan; biili dan ġie ikkonfermat għal darba oħra mir-riċerka li saret wara r-referendum Irlandiż,

D. billi l-komunikazzjoni dwar l-Unjoni Ewropea tirrikjedi impenn politiku mill-Istituzzjonijiet tal-UE u mill-Istati Membri fil-livelli kollha,

Japprova d-dikjarazzjoni konġunta, "Nikkomunikaw l-Ewropa fis-Sħubija" annessa ma' din id-deċiżjoni u jiddeċiedi li jehmeż id-Dikjarazzjoni mar-Regoli ta' Proċedura tiegħu; jitlob li d-dikjarazzjoni tiġi ppubblikata fil-Ġurnal Uffiċjali tal-Unjoni Ewropea;

Jagħti istruzzjonijiet lill-President tiegħu biex jgħaddi din id-deċiżjoni u l-anness għaliha lill-Kunsill u lill-Kummissjoni.

se jiġi ppublikat separatament bħala Addendum għal dan ir-rapport

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali


Kumitat għall-Affarijiet Legali

ABBOZZ TA' AĠENDA

Laqgħa

It-Tnejn 13 ta' Ottubru 2008, 11.30 – 19.00

13 ta' Ottubru 2008, 11.30 – 16.30

Żjara lill-Qorti tal-Ġustizzja tal-Komunitajiet Ewropej (ara Programm)

13 ta' Ottubru 2008, 17.00 – 18.30

Adozzjoni tal-aġenda

Avviżi taċ-Chairperson

Approvazzjoni tal-minuti tal-laqgħa tat-:

· 8 ta' Settembru 2008 PV – PE412.343v02-00

Koperazzjoni bejn il-qrati tal-Istati Membri fil-kumpilazzjoni ta' xhieda f'materji ċivili jew kummerċjali

Responsabbli:

Opinjonijiet:

· Skambju ta' opinjonijiet

E-ġustizzja

Responsabbli:

Opinjonijiet:

· Skambju ta' opinjonijiet

L-Att Awtentiku Ewropew

Responsabbli:

· Skambju ta' opinjonijiet

Sistemi ta' ħlas ta' titoli u arranġamenti finanzjarji kollaterali

Rapporteur għal opinjoni:

Responsabbli:

Opinjonijiet:

· Skambju ta' opinjonijiet

Inizjattiva Ewropea għall-iżvilupp ta' mikrokreditu bħala appoġġ għat-tkabbir u għall-impjiegi

Rapporteur għal opinjoni:

Responsabbli:

Opinjonijiet:

· Skambju ta' opinjonijiet

13 ta' Ottubru 2008, 18.30 – 19.00

Tilwimiet li fihom hu mdaħħal il-Parlament

Talba għat-tneħħija tal-immunità tas-Sur Antonio Di Pietro

Responsabbli:

· Skambju ta' opinjonijiet

Talba għat-tneħħija tal-immunità tas-Sur Miloslav Ransdorf

Responsabbli:

· Skambju ta' opinjonijiet

Verifika tal-kredenzjali

Laqgħa tal-koordinaturi

Kwistjonijiet varji

Data u post tal-laqgħa li jmiss

· 20 ta' Ottubru 2008


Kumitat għall-Baġits

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

dwar il-proposta għal regolament tal-Kunsill li jemenda r-Regolament (KE, Euratom) Nru 1150/2000 li jimplimenta d-Deċiżjoni 2000/597/KE, Euratom dwar is-sistema tar-riżorsi proprji tal-Komunitajiet

(Proċedura ta' konsultazzjoni)

Il-Parlament Ewropew,

wara li kkunsidra l-proposta tal-Kummissjoni lill-Kunsill ( COM(2008)0223 ),

– wara li kkunsidra l-Artikolu 279 (2) tat-Trattat KE u l-Artikolu 183 tat-Trattat Euratom, skont liema artikoli l-Kunsill ikkonsulta lill-Parlament ( C6-0197/2008 ),

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba, u b'mod partikolari d-Dikjarazzjoni Nru 3 dwar ir-reviżjoni tal-qafas finanzjarju, annessi ma' dik il-ftehima,

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Baġits ( A6-0342/2008 ),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, b'konformità mal-Artikolu 250(2) tat-Trattat KE u l-Artikolu 119(2) tat-Trattat Euratom;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal regolament – att li jemenda

Test propost mill-Kummissjoni

(1) Il-Kunsill Ewropew fil-laqgħa tiegħu ta' Brussell fil-15 u s-16 ta' Diċembru 2005 ħareġ numru ta' konklużjonijiet dwar is-sistema tar-riżorsi proprji tal-Komunitajiet, li wasslu għall-adozzjoni tad-Deċiżjoni 2007/436/KE, Euratom. huwa wkoll stieden lill-Kummissjoni sabiex tagħmel evalwazzjoni kompluta u wiesgħa li tkopri l-aspetti kollha tal-infiq tal-UE u tar-riżorsi, u sabiex tirrapporta dan fl-2008/2009.

Ġustifikazzjoni

Il-laqgħa tal-Kunsill Ewropew ta' Diċembru 2005 mhux biss qablet fuq għadd ta' tibdiliet għas-sistema ta' Riżorsi Proprji, imma wkoll talbet biex issir reviżjoni sħiħa tal-infiq u d-dħul tal-UE.

Dan għandu jissemma wkoll biex tingħata stampa sħiħa.

Premessa 1 a (ġdida)

Test propost mill-Kummissjoni

(1a) Il-Kummissjoni għalhekk se tagħmel reviżjoni ġenerali tal-operat tas-sistema ta' riżorsi proprji, flimkien ma' proposti xierqa li għalihom se jitqiesu bis-sħiħ il-ħidma u r-rakkomandazzjonijiet tal-Parlament Ewropew, f'konformità mal-kundizzjonijiet stipulati fid-Dikjarazzjoni Nru 3 dwar ir-reviżjoni tal-qafas finanzjarju, anness mal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba.

Ġustifikazzjoni

F'konformità mal-Ftehima Interistituzzjonali, il-Parlament Ewropew għandu jkollu sehem sħiħ fir-reviżjoni fil-fażijiet kollha b'osservanza sħiħa tad-drittijiet stabbiliti tiegħu.

L-isfond

Il-Kunsill Ewropew ta' Diċembru 2005 u d-Deċiżjoni l-ġdida tar-Riżorsi Proprji

Fis-7 ta' Ġunju 2007, il-Kunsill adotta deċiżjoni li temenda s-sistema ta' l-UE ta' riżorsi proprji għall-finanzjament tal-baġit ġenerali tiegħu.

Din id-deċiżjoni tat effett għall-konklużjonijiet tal-laqgħa tal-Kunsill Ewropew ta' Diċembru 2005 fir-rigward tal-qafas baġitarju ta' l-UE għall-2007 -2013, bl-introduzzjoni ta' "aġġustamenti" biex jaġġornaw id-deċiżjoni eżistenti dwar ir-riżorsi proprji li tmur lura għas-sena 2000.

Dawn l-aġġustamenti jikkonċernaw partikolarment il-mekkaniżmu ta' korrezzjoni baġitarja favur ir-Renju Unit, li jibqa' kollu kemm hu għall-infiq kollu, ħlief dak fir-rigward ta' Stati Membri li ssieħbu fl-UE wara t-30 ta' April 2004.

Barra minn hekk, erba' Stati Membri se jibbenefikaw minn rata mnaqqsa tal-ġbir tal-VAT u żewġ Stati Membri minn tnaqqis temporanju fil-kontribuzzjoni tagħhom tal-GNI.

Ir-riżoluzzjoni tal-PE tal-4 ta' Lulju 2006 dwar il-proposta għad-Deċiżjoni l-ġdida tar-Riżorsi Proprji

F'dan ir-rapport adottat fis-sessjoni plenarja tal-4 ta' Lulju 2006 (taħt il-proċedura ta' konsultazzjoni), ir-rapporteur tiegħek ikkonkluda li d-deċiżjoni proposta tal-Kunsill tista' tagħmel il-finanzjament tal-baġit tal-Unjoni Ewropea żgur mhux aktar, imma inqas, trasparenti u ma jilħaqx il-ħtiġijiet għal sistema ġdida kif adottata mill-Parlament Ewropew fil-pożizzjoni tiegħu dwar l-aħħar proposta tar-riżorsi proprji tal-1999.

Minħabba f'hekk, ir-rapporteur tiegħek ra bla ebda skop li jagħmel emendi għal din il-proposta tal-Kummissjoni għaliex kien hemm approċċ fundamentalment differenti bejn il-Kunsill u l-Parlament dwar din il-kwistjoni.

Ir-rapporteur tiegħek għalhekk iddikjara li huwa lanqas se jipprova jemenda d-dispożizzjonijiet tal-proposta attwali tal-Kummissjoni għaliex kien konvint tassew li d-dħul tal-UE għandu jkun irriformat bir-reqqa.

Għalih, ir-reviżjoni sħiħa u vasta tal-oqsma kollha t'infiq u dħul tal-UE, li tinkludi l-iskont tar-Renju Unit, li l-Kummissjoni ġiet mistiedna biex tieħu taħt idejha mill-Kunsill Ewropew ta' Brussell tista' toffri l-aħħar ċans fil-futur immedjat, biex tinħoloq din is-sistema, ġdida, u tassew Ewropea.

Sitt emendi tal-PE għall-proposta għal deċiżjoni ġew eventwalment adottati mis-sessjoni plenarja, li kkonċentrat fuq żewġ kwistjonijiet, li huma 1) il-bżonn ta' sistema ġdida u fundamentalment differenti ta' riżorsi proprji u 2) l-importanza tal-proċess ta' reviżjoni biex tista' ssir sistema ġdida bħal din.

2007 Rapport dwar l-inizjattiva proprja dwar il-futur dwar ir-riżorsi tal-Unjoni Ewropea

Minflok ma pprova jemenda l-proposta kontroversjali għal deċiżjoni tal-kunsill bħala tali, ir-rapporteur tiegħek iddeċieda minflok li jippreżenta r-riżultati tax-xogħol dwar ir-riżorsi proprji li sar b'mod konġunt bejn il-parlamenti nazzjonali u l-PE f'rapport ta' inizjattiva proprja dwar il-futur tar-riżorsi tal-UE sabiex jipprovdi xi linji ta' gwida komuni għax-xogħol ta' reviżjoni tal-Kummissjoni, u b'hekk jingħata sinjal ċar lill-kapijiet ta' Stat u l-gvern x'jistgħu jkunu l-kunċetti futuri tal-parlamenti tagħhom.

Dan ir-rapport ta' inizjattiva-proprja ġie adottat b'maġġoranza kbira fis-sessjoni plenarja tad-29 ta' Marzu.

Il-proposta attwali

Il-Proposta tal-Kummissjoni

L-iskop tal-proposta attwali tal-Kummissjoni huwa biex taġġorna r-regolament ta' implimentazzjoni tar-riżorsi proprji skont id-deċiżjoni l-ġdida tal-Kunsill dwar ir-riżorsi proprji tas-7 ta' Ġunju 2007.

Barra minn hekk, il-proposta tieħu in konsiderazzjoni ċertu aspetti relatati mal-evoluzzjoni tal-leġiżlazzjoni Komunitarja ta' dawn l-aħħar ftit snin.

L-emendi proposti mill-Kummissjoni huma mqassra hawn taħt:

1) Dispożizzjonijiet li għandhom jiġu emendati bħala riżultat tad-Deċiżjoni l-ġdida tar-Riżorsi Proprji, jiġifieri:

Ø Eliminazzjoni tad-distinzjoni bejn id-dazji agrikoli u d-dazji ta' l-importazzjoni

Ø Inklużjoni ta' tnaqqis gross għall-Olanda u l-Iżvezja mill-kontribuzzjonijiet annwali tagħhom ibbażati fuq id-DGN għall-perjodu 2007 – 2013

2) Emendi tekniċi li mhumiex marbuta mad-Deċiżjoni l-ġdida tar-Riżorsi Proprji, li jikkonċernaw:

Ø L-antiċipazzjoni tal-wieħed minn tnax ta' kull xahar skond il-ħtiġijiet speċifiċi tal-pożizzjoni tal-likwidità ta' l-EAGF u tal-Komunità

Ø Ir-Riżerva dwar is-self u l-garanziji tas-self u r-riżerva għall-għajnuna ta' emerġenza

Ø Ġestjoni effiċjenti tal-kontijiet tar-riżorsi proprji

Ø Il-konsolidazzjoni ta' l-Artikolu 10

L-emendi relatati ma' l-ORD 2007 jistgħu jidħlu fis-seħħ biss ladarba d-deċiżjoni tkun ġiet addottata mill-Istati Membri kollha skont l-obbligi kostituzzjonali tagħhom.

Għaldaqstant, ir-regolament propost għandu jidħol fis-seħħ fl-istess jum meta jidħol fis-seħħ l-ORD 2007, b'effett retroattiv sa mill-1 ta' Jannar 2007.

Konklużjonijiet tar-Rapporteur

L-ewwelnett, ir-rapporteur tiegħek jixtieq jiġbed l-attenzjoni li l-Parlament huwa nvolut f'din il-proċedura b'Konsultazzjoni biss.

It-tieninett, fil-pożizzjoni tiegħu dwar id-Deċiżjoni tar-Riżorsi Proprji, fl-2006, il-Parlament iddeċieda li ma jkunx involut fid-dettalji ta' dak li hu jikkunsidra bħala sistema qadima ħafna, inġusta u mhux trasparenti li d-deċiżjoni l-ġdida kif kienet iżżid aktar kumplikazzjonijiet billi tpoġġi aktar u aktar eċċezzjonijiet u "rigali" speċjali għal ċertu Stati Membri.

Għal raġunijiet ta' konsistenza, ir-rapporteur tiegħek isegwi l-istess strateġija mal-proposta attwali dwar ir-regolament ta' implimentazzjoni.

L-emendi tiegħu jikkonċernaw il-proċess ta' reviżjoni (li issa għalih il-Kummissjoni ppreżentat data ġdida - it-12 ta' Novembru 2008 - għall-konferenza l-kbira tagħha, li fil-bidunett kienet ippjanata għal Mejju ta' din is-sena).

Filwaqt li għas-sustanza tar-regolament propost innifsu, kwalunkwe emendi diretti ma jidhrux li huma konsistenti mal-approċċ li l-Parlament ħa s'issa.

PROĊEDURA

Is-sistema tar-riżorsi proprji tal-Komunitajiet

Data meta ġie kkonsultat il-Parlament

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni(jiet)

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Ftuħ tas-seduta plenarja 8-9 ta' Ottubru, Brussell - Tmiem il-mandat ta' Joseph Muscat, MPE

Istituzzjonijiet

Il-Viċi-President Rodi Kratsa-Tsagaropoulou, li kienet qiegħda tippresedi s-seduta plenarja, ħabbret tmiem il-mandat ta' Joseph Muscat (PES, MT) bħala MPE wara li ġie elett membru tal-Parlament Malti.

Kwistjonijiet ewlenin matul din is-seduta plenarja: seduta formali ma' Ingrid Betancourt; provvista kontinwa u prezzijiet ġusti tal-ilma; azzjoni kontra x-xogħol mhux dikjarat, il-faqar, u l-użu żejjed ta' antibijotiċi; is-samit tal-UE u l-kriżi finanzjarja; is-simboli tal-Unjoni Ewropea.

Tmiem il-mandat tal-Membru tal-Parlament Ewropew Malti Joseph Muscat

Waqt li kienet qiegħed tippresedi s-seduta plenarja, il-Viċi-President tal-Parlament Ewropew Rodi Kratsa-Tsagaropoulou ħabbret li Joseph Muscat, MPE Malti fi ħdan il-Grupp Soċjalista mill-2004, ġie elett fil-Kamra tar-Rappreżentanti ta' Malta.

Peress li din il-kariga hija inkompatibbli ma' dik ta' Membru tal-Parlament Ewropew, il-Viċi-President stqarret li l-mandat ta' Joseph Muscat spiċċa fl-1 ta' Ottubru 2008 - id-data kkomunikata mill-awtoritajiet ta' Malta.

Skont ir-Regoli ta' Proċedura tal-Parlament Ewropew, l-awtoritajiet Maltin huma mistennija jimlew il-post vakanti mingħajr dewmien.

20081007IPR38880 Regoli ta' Proċedura: Tul tal-mandat tal-Membri Aġenda tas-Seduta Plenarja 8-9.10.08 EP Live Il-Briefing tas-Seduta Plenarja 8-9.10.08


Punti Ewlenin - Seduta plenarja 8-9 ta' Ottubru, Brussell

Istituzzjonijiet

Il-kwistjonijiet ewlenin matul din is-seduta plenarja jinkludu: seduta formali ma' Ingrid Betancourt; provvista kontinwa u prezzijiet ġusti tal-ilma; azzjoni kontra x-xogħol mhux dikjarat, kontra l-faqar, u kontra l-użu żejjed ta' antibijotiċi; is-samit tal-UE u l-kriżi finanzjarja; adozzjoni tas-simboli tal-Unjoni Ewropea.

Ingrid Betancourt fil-Parlament Ewropew

Seduta formali ma' Ingrid Betancourt fuq stedina tal-President Hans-Gert Pöttering.

Minn meta ġiet meħlusa, Ingrid Betancourt uriet b'mod attiv l-appoġġ tagħha għall-ħelsien tal-ostaġġi kollha li għad baqa'.

Iż-żjara tagħha fil-Parlament Ewropew ser issir b'dan l-istess skop.

L-ilma: provvista kontinwa u prezzijiet ġusti

Kważi 20% tal-ilma fl-UE qed jinħela, 40% tal-ilma wżat jista' ma jinħeliex, u madwar 20% tal-popolazzjoni tal-UE tgħix "f'pajjiżi li r-riżorsi tal-ilma tagħhom jgħaddu minn stress".

Għalhekk l-iskarsezza tal-ilma u n-nixfa jirrappreżentaw sfida maġġuri fl-UE, b'impatti soċjo-ekonomiċi u ambjentali.

Il-Kumitat għall-Ambjent jemmen li l-provvista pubblika tal-ilma għandha tkun żgurata kontinwament u jenfasizza li kwalunkwe provvista trid tkun konformi mal-prinċipju ta' tariffi ġusti għall-ilma.

Kontra x-xogħol mhux dikjarat

Ix-xogħol mhux dikjarat jilħaq l-20% jew aktar tal-GDP f'xi Stati Membri u għalhekk huwa fattur li jqajjem tħassib serju fis-swieq tax-xogħol tal-Unjoni Ewropea.

Il-Membri tal-Parlament Ewropew huma mistennija jivvutaw rapport imħejji fi ħdan il-Kumitat għall-Impjiegi u l-Affarijiet soċjali li jilqa' l-inizjattiva tal-Kummissjoni li tpoġġi x-xogħol mhux iddikjarat fost il-prijoritajiet politiċi tal-UE sabiex tittieħed azzjoni importanti kemm fil-livell Ewropew kif ukoll dak nazzjonali.

Faqar fost it-tfal jonqos b'50% u dħul minimu ta' 60% tal-paga medja

8% tal-ħaddiema fl-UE qegħdin f'riskju ta' faqar.

Fil-fatt, l-impjieg fih innifsu mhuwiex dejjem garanzija kontra l-faqar u l-esklużjoni soċjali.

Skont il-Kumitat għall-Impjiegi u l-Affarijiet Soċjali, hemm bżonn ta' approċċ olistiku biex jinqered il-faqar - approċċ li jiżgura dħul minimu ta' mill-inqas 60% tal-paga medja u aċċess aħjar għas-servizzi soċjali u dawk ta' interess ġenerali.

Il-Membri qegħdin jagħmlu appell biex il-faqar fost it-tfal jitnaqqas b'50% sa l-2012.

Flimkien għas-saħħa: għarfien, prevenzjoni u antibijotiċi biss meta jkun hemm bżonn

Ir-rati ta' mard bħal kanċer, dijabete, mard kardjovaskulari, rewmatiku, mentali u l-obeżità dejjem qegħdin jogħlew.

Fil-fatt, 40% tal-infiq fuq is-saħħa huwa marbut ma' stili ta' ħajja mhux tajbin.

Barra minn hekk, ir-reżistenza għall-antibijotiċi ukoll dejjem tiżdied.

Il-Parlament adotta rapport li jilqa' l-proposta għal strateġija Komunitarja dwar is-saħħa u jenfasizza l-importanza tal-prevenzjoni u d-dijanjożi bikrija, tal-għarfien pubbliku, u ta' użu limitat ta' antibijotiċi.

Il-Parlament Ewropew mistenni jadotta s-simboli tal-UE

Il-Parlament Ewropew huwa mistenni jirrikonoxxi formalment il-bandiera tal-Unjoni, kif ukoll l-innu u l-motto tagħha billi jadotta rapport imħejji fi ħdan il-Kumitat għall-Affarijiet Kostituzzjonali li jitlob emenda fir-regoli ta' proċedura tal-Istituzzjoni sabiex l-użu ta' dawn is-simboli jiġi fformalizzat.

20081007IPR38882 Aġenda tas-Seduta Plenarja 8-9.10.08 EP Live Il-Briefing tas-Seduta Plenarja 8-9.10.08


Il-Kunsill Ewropew li jmiss u l-kriżi finanzjarja

Kunsill Ewropew

Il-MPE dwar il-kriżi finanzjarja L-UE għandha tkun magħquda fl-azzjonijiet tagħha fir-rigward tal-kriżi finanzjarja u l-Istati Membri għandhom jevitaw li jieħdu passi unilaterali.

Din kienet l-opinjoni tal-maġġoranza ta' MPE matul id-dibattitu dwar is-samit tal-Kunsill Ewropew li jmiss u dwar il-kriżi fis-swieq finanzjarji.

Il-biċċa l-kbira tal-Gruppi Politiċi laqgħu l-pjanijiet tal-Kummissjoni għal grupp ta' livell għoli biex jikkunsidra politika ta' kontroll tas-swieq.

Oħrajn tħassbu għaliex fl-imgħoddu ma sarx biżżejjed.

F'isem il-Kunsill

Jean-Pierre JOUYET qal li l-Kunsill li se jiltaqa' fil-15 u s-16 ta' Ottubru huwa ta' importanza kbira.

Din il-kriżi finanzjarja li d-dinja qed tiffaċċja mhix biss Amerikana imma hija kriżi Ewropea.

Huwa qal li l-Kunsill mhux se jieqaf jaħdem biex jikkoordina l-ħidma fuq livell Ewropew u internazzjonali.

Huwa żied li hemm bżonn kooperazzjoni u koordinazzjoni bejn il-gvernijiet, banek ċentrali u l-Kummissjoni Ewropea biex din il-problema tiġi indirizzata.

F'isem il-Kummissjoni

José Manuel BARROSO, President tal-Kummissjoni Ewropea, qal li l-Ewropa għad m'għandhiex l-għodda biex twieġeb għal din il-kriżi.

Dan se jkun eżami importanti għall-istituzzjonijiet finanzjarji u l-gvernijiet nazzjonali.

Barroso qal li hemm bżonn ta' sforz koordinat u ħeffa, filwaqt li stqarr li għad hemm bżonn ta' ħidma kollettiva biex il-problema tiġi indirizzata.

L-Istati Membri għandhom jaħdmu bi prinċipji komuni.

F'isem il-Gruppi Politiċi

Il-kriżi tħassibna lkoll minħabba li miljuni ta' Ewropej ħadmu u ġemgħu iżda issa flushom qegħdin f'sitwazzjoni prekarja, qal Joseph DAUL (EPP-ED, FR).

Hemm riskju li jintilef il-kontroll tas-swieq.

Għalhekk, l-Ewropa trid tevita li din il-kriżi jkollha impatt qawwi fuq l-SMEs.

Irid ikun hemm pjan ta' segwitu li jiżgura u jserraħ ras iċ-ċittadini biex ma jkunx hemm riskju fil-pensjonijiet u l-ħolqien tax-xogħol fl-Ewropa.

Approċċ unilaterali mhux is-soluzzjoni, qal Daul.

Iċ-ċittadini jistennew mill-mexxejja Ewropej li jibnu fiduċja mill-ġdid fl-ekonomiji.

Il-pajjiżi kollha għandhom jadottaw it-Trattat ta' Liżbona biex l-Ewropa tkun tista' taġixxi b'mod effettiv, b'determinazzjoni u b'ħeffa.

Wieħed għandu jimxi bil-galbu dwar regoli li l-UE tista' timplimenta fejn jidħol il-bdil fil-klima, minħabba li l-industrija għaddejja minn żmien diffiċli diġà, żied Daul.

Martin SCHULZ (PES, DE) qal li hemm bżonn ta' qafas stabbli permezz tat-Trattat ta' Liżbona biex l-Ewropa tindirizza l-kriżi finanzjarja fost l-oħrajn.

Wieħed għandu jara fejn jinsabu eżattament il-problemi li żammew it-trattat milli jiġi adottat fl-Irlanda.

Fl-aħħar mill-aħħar, huma ċ-ċittadini li jridu jħallsu l-kont ta' dak li qed jiġri.

Schulz qabbel il-kriżi finanzjarja ma' dar qed taqbad.

Hemm bżonn ta' dar ġdida fuq pedamenti iktar sodi, fejn l-isitituzzjonijiet ekonomiċi jkollhom regoli sodi.

Il-mexxej tas-Soċjalisti qal li n-naħa tal-lemin kienet akkużat lill-grupp tiegħu li kien antikwat meta kien jitkellem dwar l-interventi ta' l-istat fis-swieq.

Iżda huwa ċert li f'dawn iċ-ċirkostanzi hemm bżonn l-interventi ċari ta' l-UE fis-swieq.

Graham WATSON (ALDE, GB) qal li l-maltempata li qed taħkem lill-Ewropa kien hemm bżonn li wieħed jilqagħla.

Ma jistax ikun hemm sitwazzjoni li l-Istati Membri jissorprendu lil xulxin b'deċiżjonijiet li jieħdu waħedhom.

Is-soluzzjonijiet ma jinsabux fl-ekonomiji magħluqa, u wieħed ma jistax joqgħod jiżfen fuq il-qabar tal-kapitaliżmu.

Kien ħażin li persuni li kienu f'karigi għolja f'istituzzjonijiet finanzjarji kellhom għajnejhom ikbar minn żaqqhom, qal Watson.

Huwa sostna li l-Ewropa kienet imwissija li dan kien insostenibbli.

Issa għallinqas kien hemm bżonn li l-UE taġixxi.

Is-saħħa tar-regolaturi finanzjarji kienet ukoll importanti għat-trasparenza.

Il-Kunsill ried jistaqsi jekk il-Bank Ewropew tal-Investiment jistax isostni lir-regolaturi biex l-UE tasal għal soluzzjoni.

Pierre JONCKHEER (Greens/EFA, BE) laqa' d-deċiżjoni u l-miżuri mħabbra mill-grupp ta' l-Ecofin.

Huwa qal li s-swieq m'humiex konvinti mill-effettività tal-miżuri għax il-kriżi turi n-nuqqas ta' regoli komuni Ewropej.

Fil-kuntest ta' rapport fuq id-direttiva dwar id-depożiti bankarji li wasal quddiem il-Parlament Ewropew fl-2006, il-Kummissjoni kienet tal-fehma li l-awto-regolamentazzjoni kienet is-soluzzjoni.

Jonckheer qal li x'aktarx illum il-Kummissjoni mhix ta' l-istess fehma.

Il-kriżi bankarja hija wkoll problema ta' nuqqas ta' tfaddil fl-UE, żied Jonckheer.

Brian CROWLEY (UEN, IE) tkellem dwar il-kwistjoni bejn ir-Russja u l-Ġeorġja.

Tkellem ukoll fuq l-importanza li l-patt Ewro-Mediterranju jingħata ħajja mill-ġdid biex tissaħħaħ il-kollaborazzjoni bejn l-UE u l-Afrika ta' fuq.

Dwar it-Trattat ta' Liżbona, Crowley qal li l-UE m'għandiex tipponta subgħajha lejn l-Irlanda peress li dan il-pajjiż kien esprima ruħu b'mod demokratiku.

Dwar il-kriżi finanzjarja Crowley qal li wieħed ried jiggarantixxi liċ-ċittadini ordinarji li ċ-ċiklu ekonomiku se jerġa' jibda jaħdem.

Biljuni ta' ewro u dollari kienu diskussi sikwit fl-aħħar jiem, qal Francis WURTZ (GUE/NGL, FR).

Ħarġet ċara l-brutalità tas-sistema kapitalista u ta' dan wieħed seta' jipponta subgħajh lejn il-gvernijiet.

Il-Kunsill, qal Wurtz, irid jagħti garanzija għad-depożiti kollha fit-territorju Ewropew.

L-Istati Membri għandhom jikkumpensaw b'pakketti ta' rikapitulazzjoni fit-tul.

L-ekonomija għandha tinbena b'mod realistiku.

L-SMEs għandhom ikollhom aċċess għas-self biex jinħoloq ix-xogħol.

Dawn għandhom bżonn għajnuna immedjata inkella jkun impossibbli li jsalvaw.

Il-Bank Ċentrali Ewropew għandu juża l-għodda u r-riżorsi għad-dispożizzjoni tiegħu f'din il-kriżi, qal Wurtz.

Nigel FARAGE (IND/DEM, GB) irrefera għal-laqgħa ta' xi kapijiet ta' Stat u Prim Ministri Ewropej li saret f'Pariġi l-ġimgħa l-oħra u qal li kien jidher ċar f'din il-kwistjoni li l-interess nazzjonali tal-pajjiżi kien jiġi qabel l-interess Ewropew.

Filwaqt li l-Ewropa ma tistax tieħu r-riedni f'idejha u tiddetta jekk il-pajjiżi jistgħux jidħlu għall-banek tagħhom jew le - peress li dan jimmina l-fiduċja taċ-ċittadini iktar mit-Trattat ta' Liżbona - din il-kriżi kixfet in-nuqqas ta' l-għaqda ekonomika li teżisti fl-Unjoni Ewropea.

Skond Farage, dan kien il-bidu tat-tmiem ta' proġett li ħadd ma jrid.


Ingrid Betancourt fil-Parlament Ewropew: nużaw il-kliem biex nibnu soċjetà ta' mħabba

Drittijiet tal-bniedem

Ingrid Betancourt fil-PE: nużaw il-kliem biex nibnu soċjetà ta' mħabba Waqt li kienet qed tindirizza lill-Kamra permezz ta' diskors imqanqal ħafna, Ingrid Betancourt tkellmet dwar il-bżonn li tinħoloq kuxjenza dwar il-ksur tad-drittijiet tal-bniedem madwar id-dinja u li jinħelsu attivisti oħrajn li għadhom jinsabu miżuma kontra r-rieda tagħhom.

Il-messaġġ ewlieni tagħha kien dwar il-poter tal-kelma, "l-unika arma li nistgħu nemmnu fiha… m'hemm xejn iktar b'saħħtu mill-kliem."

Hija rringrazzjat lill-Parlament Ewropew tal-isforzi tiegħu sakemm ġiet meħlusa.

Il-President tal-Parlament Ewropew Hans-Gert Pöttering laqa' lill-Ingrid Betancourt u qal li "l-fatt li tinsab magħna llum huwa sinjal ċar li nies kuraġġużi, fil-ġlieda tagħhom għal-libertà u d-dinjità umana, qatt ma jitilfu t-tama.

It-terroriżmu, kif ipprattikat minn dawk li ħatfuk, huwa attakk dirett kontra l-valuri tagħna, il-libertà u d-demokrazija.

L-eżempju tiegħek juri li d-demokrazija qatt m'għandha ċċedi għat-terroriżmu.

Hija responsabbiltà morali tagħna li dejjem niddefendu l-istat tad-dritt."

Qal ukoll li "persuni ġew imċaħda mil-libertà tagħhom sempliċiment għaliex għamlu kampanji favur id-drittijiet tal-bniedem.

Irridu nkunu kapaċi nipproteġu aħjar lil dawn id-difensuri."

Eżempju ta' l-Ewropa magħquda permezz tad-djalogu

Fil-bidu tad-diskors tagħha, is-Sinjura Betancourt esprimiet l-ammirazzjoni tagħha lejn il-Parlament Ewropew u dak kollu li għamel sakemm ġiet meħlusa.

Hija qalet li sa tliet xhur ilu, meta kienet għadha miżmuma priġuniera fil-ġungla, kienet issewgi l-azzjonijiet tal-Parlament Ewropew u kienet tittama li xi ħadd seta' jitkellem għaliha u għal dawk li kienu qegħdin jinżammu priġunieri magħha, "priġunieri tal-ġenn ta' ħaddieħor.

Il-fatt li ninsab hawn illum huwa miraklu."

Kompliet tgħid li l-ħolma tagħha hija li xi darba l-Amerika t'Isfel tkun tista' tingħaqad f'parlament għall-Amerika Latina fuq l-eżempju tal-Parlament Ewoprew, sabiex permezz tad-djalogu, tinstab it-triq lejn destin komuni.

Hija fakkret lill-Parlament fit-taqbid li għadu għaddej fil-Kolombja u f'dawk li għadhom jinżammu priġuniera.

Hija semmiet uħud minn dawk li għadhom maqbuda sabiex meta jisimgħu isimhom, "qalbhom tibda tħabbat iktar mgħaġġel fil-qabar tal-ġungla."

Is-saħħa tal-kliem

Ingrid Betancourt saħqet fuq il-poter tal-kliem, "huwa permezz tal-kliem li nistgħu niġġieldu l-mibgħeda u l-vjolenza.

Dan minkejja l-fatt li kultant tħossukom frustrati għaliex bil-kliem biss ma tkunux tistgħu tiksbu dak kollu li tridu.

Jiena ġrali l-istess fil-parlament fil-Kolombja."

Qalet li, "f'dinja materjalistika, ħaġa li ma tidhirx, ma tkunx teżisti.

Iżda l-Parlament huwa t-tempju tad-diskors, tal-libertà tal-kelma u ta' kliemu li jista' jeħles.

Intom tistgħu tqajmu kuxjenza u jekk il-gvernijiet jispiċċaw jieħdu azzjoni wara li xi ħadd minnkom ikun tkellem fuq xi kwistjoni, il-ħażen jirtira.

"Il-kliem għadhom impatt fuq il-ħajja reali.

Il-kliem jinkoraġġixxu u jikkuraw, iżda jistgħu anke jweġġgħu, jagħmlu deni u joqtlu.

Il-kliem huma mnebbħa mill-emozzjoni…

Permezz tal-kliem nistgħu nibnu l-paċi u nżommu l-libertà għal kulħadd, nistgħu nibnu ċiviltà ta' mħabba."


ABBOZZ TA' AĠENDA

Fil-Qafas tad-Djalogu Interkulturali

Seduta ta' Smigħ Pubblika dwar

It-Tnejn 13 ta' Ottubru 2008, 16.00 – 18.00

Merħba mis-Sur Neil Parish,

Chairperson tal-Kumitat għall-Agrikoltura u l-Iżvilupp Rurali

Preżentazzjoni mis-Sur Cosimo Lacirignola, Direttur tal-Istitut tal-Agronomi Mediterranji ta' Bari

"L-Ekosistema Mediterranja agrarja: il-kultura"

Preżentazzjoni mis-Sur Lluis Serra Majem, President tal-Fondazzjoni tad-Dieta Mediterranja "L-ekosistema agrarja Mediterranja: in-nutrizzjoni"

Preżentazzjoni mis-Sa Maria Dolores Rubio Lleonart, Konsulent tal-Presidenza ta' Roija

"Id-Dieta Mediterranja u s-saħħa: garanzija għall-kwalità tal-ħajja"

Preżentazzjoni mis-Sur Alfonso Iaccarino, Kok "Aspetti gastronomiċi"

Skambju ta' opinjonijiet

Rimarki finali miċ-Chairperson


Proċedura ta' konsultazzjoni

Proċedura ta' konsultazzjoni: l-ewwel qari

Proċedura ta' konsultazzjoni: it-tieni qari

Proċedura ta' parir konformi

Proċedura ta' kodeċiżjoni: l-ewwel qari

Proċedura ta' kodeċiżjoni: it-tieni qari

Proċedura ta' kodeċiżjoni: it-tielet qari

(It-tip ta' proċedura tiddependi mill-bażi legali proposta mill-Kummissjoni)

ABBREVJAZZJONIJIET UŻATI GĦALL-KUMITATI PARLAMENTARI

Kumitat għall-Affarijiet Barranin

Kumitat għall-Iżvilupp

Kumitat għall-Kummerċ Internazzjonali

Kumitat għall-

Baġits

Kumitat għall-Kontroll tal-

Baġit

Kumitat għall-Affarijiet Ekonomiċi u Monetarji

Kumitat għall-Impjiegi u l-Affarijiet Soċjali

Kumitat għall-Ambjent, is-Saħħa Pubblika u s-

Sikurezza tal-Ikel

Kumitat għall-Industrija, r-Riċerka u l-Enerġija

Kumitat għas-Suq Intern u l-Ħarsien tal-Konsumatur

Kumitat għat-Trasport u t-Turiżmu

Kumitat għall-Iżvilupp Reġjunali

Kumitat għall-Agrikoltura u l-Iżvilupp Rurali

Kumitat għas-Sajd

Kumitat għall-Kultura u l-Edukazzjoni

Kumitat għall-Affarijiet Legali

Kumitat għall-Libertajiet Ċivili, il-Ġustizzja u l-Intern

Kumitat għall-Affarijiet Kostituzzjonali

Kumitat għad-Drittijiet tan-Nisa u tal-Ugwaljanza bejn is-Sessi

Kumitat għall-Petizzjonijiet

ABBREVJAZZJONIJIET UŻATI GĦALL-GRUPPI POLITIĊI

Grupp tal-Partit Popolari Ewropew (Demokratiċi Kristjani) u d-Demokratiċi Ewropej

Grupp Soċjalista fil-Parlament Ewropew

Grupp tal-Alleanza tal-Liberali u d-Demokratiċi u għall-Ewropa

Grupp tal-Unjoni għal Ewropa tan-Nazzjonijiet

Grupp tal-Hodor/Alleanza Ħielsa Ewropea

Grupp Konfederali tax-Xellug Magħqud Ewropew – Xellug Aħdar Nordiku

Grupp għall-Indipendenza/Demokrazija

Seduta formali - Ingrid Betancourt

Tkomplija tas-sessjoni

Approvazzjoni tal-Minuti tas-seduta ta' qabel

Kompożizzjoni tal-Parlament

Kompożizzjoni tal-kumitati u tad-delegazzjonijiet

Dokumenti mressqa

Mistoqsijiet bi tweġiba orali u dikjarazzjonijiet bil-miktub (tressiq)

Dikjarazzjonijiet bil-miktub skaduti

Trażmissjoni ta' testi ta' ftehim mill-Kunsill

Trasferiment ta' approprjazzjonijiet

Ordni tas-seduta

Preparazzjoni tal-Kunsill Ewropew, inkluża s-sitwazzjoni tas-sistema finanzjarja dinjija (dibattitu)

Merħba

Preparazzjoni tal-Kunsill Ewropew, inkluża s-sitwazzjoni tas-sistema finanzjarja dinjija (tkomplija tad-dibattitu)

Segwitu tad-direttivi Lamfalussy: strutturi futuri ta' kontroll (dibattitu)

Merħba

Is-Sitwazzjoni fil-Belorussja (dibattitu)

Kompożizzjoni tal-Parlament

Corrigenda (l-Artikolu 204a tar-Regoli ta' Proċedura)

Eżekuzzjoni tad-deċiżjoni tal-Qorti tal-Ġustizzja tal-KE fil-każ 'Turco' (dibattitu)

Diskorsi ta' minuta dwar kwistjonijiet ta' importanza politika

Sospensjoni taċ-ċiklu ta' Doha tad-WTO (dibattitu)

Ftehim bejn il-KE u l-Ukrajna fir-rigward taż-żamma ta' l-impenji fil-kummerċ tas-servizzi mniżżla fil-Ftehim ta' Sħubija u Kooperazzjoni * (dibattitu)

Naffrontaw l-isfida ta' l-iskarsezza ta' l-ilma u l-perjodi ta' nixfa fl-Unjoni Ewropea (dibattitu)

Governanza Artika f'ambjent globali (dibattitu)

L-intensifikazzjoni tal-ġlieda kontra x-xogħol mhux iddikjarat (preżentazzjoni qasira)

Implimentazzjoni tal-leġiżlazzjoni soċjali marbuta mat-trasport fit-toroq (preżentazzjoni qasira)

Il-promozzjoni ta' l-inklużjoni soċjali u l-ġlieda kontra l-faqar, inkluż il-faqar tat-tfal, fl-UE (preżentazzjoni qasira)

L-aġenda tas-seduta li jmiss

Għeluq tas-seduta

REĠISTRU TA' L-ATTENDENZA

Dati tas-seduti: 8 u 9 ta' Ottubru 2008

1 Seduta formali - Ingrid Betancourt

Mill- 15.00 sal- 15.55 saret seduta formali tal-Parlament fl-okkażjoni ta' de la visite d'Ingrid Betancourt.

PRESIDENT: Rodi KRATSA-TSAGAROPOULOU Viċi-President

2 Tkomplija tas-sessjoni

Ħin tal-ftuħ tas-seduta: 15.55.

3 Approvazzjoni tal-Minuti tas-seduta ta' qabel

Il-Minuti tas-seduta ta' qabel ġew approvati.

Hanne Dahl avża li xtaq jivvota favur il-paragrafu 49, u kontra l-paragrafu 66 tar-rapport

A6-0309/2008 ), adottat fl-04.09.2008 (

punt 7 tal- Minuti ta' 04.09.2008 ).

4 Kompożizzjoni tal-Parlament

Joseph Muscat ħabbar l-elezzjoni tiegħu fil-Parlament Malti.

B'konformità mal-artikolu 7 (2), tal-Att dwar l-Elezzjoni tal-Membri tal-Parlament Ewropew b'Suffraġju Universali Dirett u mal-artikolu 4 (2) tar-Regoli ta' Proċedura, il-Parlament ħa nota u ħabbar li s-siġġu ta' Joseph Muscat ser ikun vojt b'effett mill-01.10.2008.

L-awtoritajiet kompetenti Franċiżi ħabbru:

- l-elezzjoni ta'

Robert Navarro fis-Senat Franċiż,

- l-elezzjoni fil-Parlamet Ewropew ta' Jean-Paul Denanot, minflok

B'konformità mal-Artikolu 7 (2), tal-Att dwar l-Elezzjoni tal-Membri tal-Parlament Ewropew b'Suffraġju Universali Dirett u mal-Artikoli 3(2) u 4(1) tar-Regoli ta' Proċedura, il-Parlament ħabbar li s-siġġijiet ta'

Robert Navarro ser ikunu vojta b'effett mill-01.10.2008, u ħa nota tal-elezzjoni fil-Parlament ta' Jean-Paul Denanot u Michel Teychenne b'effett mis-06.10.2008.

L-awtoritajiet kompetenti tar-Renju Unit ħabbru l-elezzjoni fil-Parlament Ewropew ta' Trevor Colman, minflok

Graham Booth , b'effet mill-01.10.2008.

B'konformità mal-Artikolu 3(2) tar-Regoli ta' Proċedura, sakemm is-kredenzjali ta' dawn il-Membri ma jiġux verifikati jew sakemm ma jkunx hemm xi deċiżjoni dwar xi kontestazzjoni li tkun saret Jean-Paul Denanot, Michel Teychenne u Trevor Colman ser jieħdu posthom fil-Parlament u fl-organi tiegħu u ser jeżerċitaw id-drittijiet tagħhom b'mod sħiħ, bil-kundizzjoni li qabel jagħmlu dikjarazzjoni li ma jaqdu ebda funzjoni li tkun inkompatibbli ma' dik ta' deputat fil-Parlament Ewropew.

5 Kompożizzjoni tal-kumitati u tad-delegazzjonijiet

Fuq talba tal-Grupp IND-DEM, il-Parlament irratifika l-ħatriet li ġejjin:

6 Dokumenti mressqa

Tressqu dawn d-dokumenti li ġejjin:

1) mill-kumitati parlamentari

- ***I Rapport dwar il-proposta għal direttiva tal-Parlament Ewropew u tal-Kunsill dwar il-promozzjoni ta' vetturi għat-trasport tat-triq li huma effiċjenti fl-użu tal-enerġija u li ma jniġġsux ( COM(2005)0634 - C6-0008/2006 - 2005/0283(COD) ) - Kumitat ENVI - Rapporteur: Dan Jørgensen ( A6-0291/2008 )

- * Rapport dwar il-proposta għal deċiżjoni tal-Kunsill dwar il-konklużjoni tal-Ftehim taħt il-forma ta' Skambju ta' Ittri bejn il-Komunità Ewropea u l-Ukraina fir-rigward taż-żamma ta' l-impenji fil-kummerċ tas-servizzi mniżżla fil-Ftehim ta' Sħubija u Kooperazzjoni ( COM(2008)0220 - C6-0202/2008 - 2008/0087(CNS) ) - Kumitat INTA - Rapporteur: Zbigniew Zaleski ( A6-0337/2008 )

- * Rapport dwar il-proposta għal regolament tal-Kunsill li jemenda r-Regolament (KE) Nru 423/2004 dwar l-irkupru tal-istokkijiet tal-merluzz u li jemenda r-Regolament (KEE) Nru 2847/93 ( COM(2008)0162 - C6-0183/2008 - 2008/0063(CNS) ) - Kumitat PECH - Rapporteur: Niels Busk ( A6-0340/2008 )

- *** Rakkomandazzjoni dwar l-abbozz ta' deċiżjoni tal-Kunsill dwar il-konklużjoni, f'isem il-Komunità Ewropea u l-Istati Membri tagħha, ta' Protokoll mal-Ftehima bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment ħieles ta' persuni, rigward il-parteċipazzjoni, bħala partijiet kontraenti, tar-Repubblika tal-Bulgarija u tar-Rumanija wara l-adeżjoni tagħhom mal-Unjoni Ewropea (09116/2008 - C6-0209/2008 - 2008/0080(AVC) ) - Kumitat LIBE - Rapporteur: Marian-Jean Marinescu ( A6-0343/2008 )

- ***I Rapport dwar il-proposta għal direttiva tal-Parlament Ewropew u tal-Kunsill li temenda d-Direttiva 2001/82/KE u d-Direttiva 2001/83/KE fir-rigward tal-varjazzjonijiet għat-termini tal-awtorizzazzjonijiet għat-tqegħid fis-suq ta' prodotti mediċinali ( COM(2008)0123 - C6-0137/2008 - 2008/0045(COD) ) - Kumitat ENVI - Rapporteur: Françoise Grossetête ( A6-0346/2008 )

- Rapport dwar id-dħul ta' Artikolu ġdid 202a dwar l-użu mill-Parlament tas-simboli tal-Unjoni ( 2007/2240(REG) ) - Kumitat AFCO - Rapporteur: Carlos Carnero González ( A6-0347/2008 )

- ***I Rapport dwar il-proposta għal regolament tal-Parlament Ewropew u tal-Kunsill li jemenda r-Regolament (KE) Nru 638/2004 dwar l-istatistika Komunitarja li għandha x'taqsam mal-kummerċ ta' merkanzija bejn l-Istati Membri ( COM(2008)0058 - C6-0059/2008 - 2008/0026(COD) ) - Kumitat ECON - Rapporteur: Eoin Ryan ( A6-0348/2008 )

- ***I Rapport dwar il-proposta għal regolament tal-Parlament Ewropew u tal-Kunsill dwar l-Istatistiċi Ewropej ( COM(2007)0625 - C6-0346/2007 - 2007/0220(COD) ) - Kumitat ECON - Rapporteur: Andreas Schwab ( A6-0349/2008 )

- Rapport dwar 'Flimkien għas-Saħħa: Approċċ Strateġiku għall-UE 2008-2013' ( 2008/2115(INI) ) - Kumitat ENVI - Rapporteur: Alojz Peterle ( A6-0350/2008 )

- Rapport dwar strateġija favur l-implimentazzjoni futura tal-aspetti istituzzjonali tal-Aġenziji Regolatorji ( 2008/2103(INI) ) - Kumitat AFCO - Rapporteur: Georgios Papastamkos ( A6-0354/2008 )

- Rapport dwar "Tfassil Aħjar tal-Liġijiet 2006" skond l-Artikolu 9 tal-Protokoll dwar l-applikazzjoni tal-prinċipji ta' sussidjarjetà u proporzjonalità ( 2008/2045(INI) ) - Kumitat JURI - Rapporteur: Manuel Medina Ortega ( A6-0355/2008 )

- Rapport dwar l-implimentazzjoni tad-dispożizzjonijiet soċjali fil-qasam tat-trasport bit-triq ( 2008/2062(INI) ) - Kumitat EMPL - Rapporteur: Alejandro Cercas ( A6-0357/2008 )

- Rapport b'rakkomandazzjonijiet lill-Kummissjoni dwar is-segwitu tal-proċess Lamfalussy: l-istruttura futura ta' sorveljanza ( 2008/2148(INI) ) - Kumitat ECON ( A6-0359/2008 )

- * Rapport dwar il-proposta għal deċiżjoni tal-Kunsill dwar it-twaqqif ta' Sistema Ewropea ta' Informazzjoni ta' Rekords Kriminali (ECRIS) fl-applikazzjoni ta' l-Artikolu 11 tad-Deċiżjoni Qafas 2008/XX/JHA ( COM(2008)0332 - C6-0216/2008 - 2008/0101(CNS) ) - Kumitat LIBE - Rapporteur: Luca Romagnoli ( A6-0360/2008 )

- Rapport dwar l-indirizzar tal-isfida tal-iskarsezza tal-ilma u tan-nixfa fl-Unjoni Ewropea ( 2008/2074(INI) ) - Kumitat ENVI - Rapporteur: Richard Seeber ( A6-0362/2008 )

- Rapport dwar il-Promozzjoni ta' l-inklużjoni soċjali u l-ġlieda kontra l-faqar, inkluż il-faqar fost it-tfal, fl-UE ( 2008/2034(INI) ) - Kumitat EMPL - Rapporteur: Gabriele Zimmer ( A6-0364/2008 )

- Rapport dwar l-intensifikazzjoni tal-ġlieda kontra x-xogħol mhux iddikjarat ( 2008/2035(INI) ) - Kumitat EMPL - Rapporteur: Pier Antonio Panzeri ( A6-0365/2008 )

- Rapport dwar l-approvazzjoni tad-dikjarazzjoni konġunta, "Nikkomunikaw l-Ewropa fi Sħubija" ( COM(2007)0569 - C6-0331/2008 - 2007/2222(ACI) ) - Kumitat AFCO - Rapporteur: Jo Leinen ( A6-0372/2008 )

7 Mistoqsijiet bi tweġiba orali u dikjarazzjonijiet bil-miktub (tressiq)

Id-dokumenti msemmija hawn taħt tressqu mill-Membri

1) mistoqsijiet bi tweġiba orali (Artikolu 108 tar-Regoli ta' Proċedura):

O-0084/2008 ) mressqa minn

Johannes Lebech f'isem il-Grupp ALDE , lill-Kummissjoni:

Governanza Artika f'Dinja Globali ( B6-0467/2008 ) ,

O-0087/2008 ) mressqa minn

Michael Cashman , f'isem il-Kumitat LIBE,

Costas Botopoulos , f'isem il-Kumitat AFCO, lill-Kunsill:

Twettiq tas-Sentenza tal-QĠ dwar il-Każ "Turco" (trasparenza fil-ħidmiet/dokumenti preparatorji leġiżlattivi) ( B6-0470/2008 )

O-0088/2008 ) mressqa minn

Costas Botopoulos , f'isem il-Kumitat AFCO, lill-Kummissjoni:

Kisba tas-Sentenza CJ dwar il-Każ "Turco" (trasparenza fil-ħidmiet/dokumenti leġiżlattivi preparatorji) ( B6-0471/2008 )

O-0092/2008 ) mressqa minn

Gerardo Galeote , f'isem il-Kumitat DEVE, lill-Kummissjoni:

Il-Fond ta' Solidarjetà tal-Unjoni Ewropea: ostakli għar-riforma tiegħu ( B6-0472/2008 )

O-0095/2008 ) mressqa minn

Marco Pannella f'isem il-Grupp ALDE , lill-Kunsill:

Demokrazija, Drittijiet tal-Bniedem u ftehima ġdida ta' Sħubija u Koperazzjoni bejn l-UE u l-Vjetnam ( B6-0473/2008 ) ,

O-0096/2008 ) mressqa minn

Marco Pannella f'isem il-Grupp ALDE , lill-Kummissjoni:

Demokrazija, Drittijiet tal-Bniedem u ftehima ġdida ta' Sħubija u Koperazzjoni bejn l-UE u l-Vjetnam ( B6-0474/2008 )

2) dikjarazzjonijiet bil-miktub biex jiddaħħlu fir-Reġistru (Artikolu 116 tar-Regoli ta' Proċedura) :

dwar sentenza inġusta li ngħatat lil entomologi Ċeki f'qorti fil-Bengal tal-Punent (

Antonios Trakatellis dwar il-prijoritajiet tal-ġlieda kontra l-marda tal-Alzheimer (

dwar it-talba tal-Ġordan għall-estradizzjoni taċ-ċittadini Ewropej minħabba l-kritika kontra l-Iżlam (

dwar it-twaqqif ta' Aġenzija Internazzjonali għall-Enerġija Rinnovabbli (IRENA) (

Andreas Mölzer dwar ir-referenda ta' Liżbona (

dwar il-prijoritajiet tal-ġlieda kontra l-marda ta' Alzheimer (

dwar l-adozzjoni universali tal-Karta ta' Zaragoza bħala prova tal-impenn favur l-ilma (

Hanna Foltyn-Kubicka ,

war it-twaqqif mill-ġdid tax-xandir bit-televiżjoni NTDTV fiċ-Ċina permezz tal-Eutelsat (

dwar l-użu tal-Eurobonds bħala strateġija ġdida biex jissostna t-tkabbir (

dwar rappreżentanti ambjentali tal-ħaddiema (

8 Dikjarazzjonijiet bil-miktub skaduti

Skont l-Artikolu 116(5) tar-Regoli ta' Proċedura, id-dikjarazzjonijiet bil-miktub Nru 46/2008, 47/2008 skadew minħabba li ma kellhomx in-numru ta' firem meħtieġ.

9 Trażmissjoni ta' testi ta' ftehim mill-Kunsill

Il-Kunsill għadda kopji ċċertifikati tad-dokumenti li ġejjin:

Protokoll għall-ftehim ta' sħubija u kooperazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Każakstan, min-naħa l-oħra, sabiex jittieħed kont ta' l-adeżjoni tar-repubblika tal-Bulgarija u tar-Rumanija mal-Unjoni Ewropea

- Memorandum ta' kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f'dak li għandu x'jaqsam mal-verifiki/l-ispezzjonijiet tas-sigurtà u l-kwistjonijiet relatati,

10 Trasferiment ta' approprjazzjonijiet

Il-Kumitat għall-Baġits evalwa l-proposta ta' trasferiment ta' approprjazzjonijiet DEC 26/2008 tal-Kummissjoni Ewropea ( C6-0304/2008 ).

Wara li kkunsidra l-opinjoni tal-Kunsill, awtorizza t-trasferiment kollu kemm hu, bi qbil mal-Artikolu 24(3) tar-Regolament Finanzjarju tal-25 ta' Ġunju 2002, kif emendat fit-13 ta' Diċembru 2006.

11 Ordni tas-seduta

Il-punt li jmiss kien l-ordni tas-seduta.

L-abbozz tal-aġenda definittiva tas-sessjonijiet plenarji ta' Ottubru I (PE 413.272) tqassam, u għalih, bi qbil mal-gruppi politiċi, Il-President ippropona l-modifiki li ġejjin (l-Article 132 tar-Regoli ta' Proċeduri):

Seduti ta'

Ser jiġi inkluż dibattitu dwar is-sitwazzjoni tas-sistema finanzjarja dinjija fid-dibattitu dwar il-preparament għall-Kunsill Ewropew (

punt 3 tal-Aġenda ), u b'konsegwenza t-titlu inbidel.

Dan id-dibattitu ser jiġi konkluż bit-tressiq ta' mozzjoni għal riżoluzzjoni tal-Kumitat ECON, li dwaru ser issir votazzjoni waqt is-sessjoni parzjali ta' Ottubru II fi Strasburgu.

Id-dibattitu dwar ir-rapport

Ieke van den Burg u Daniel Dăianu dwar is-segwitu tad-direttivi Lamfalussy: l-istruttura ta' kontroll tal-ġejjieni (

punt 16 tal-Aġenda) , attwalment imniżżell għall-aġenda ta' għada l-Ħamis 09.10.2008, ser jitniżżel għall-aġenda tal-lum wara d-dibattitu dwar il-preparazzjoni tal-Kunsill Ewropew u s-sitwazzjoni tas-sistema finanzjarja dinjija.

Id-dibattitu dwar ir-rapport

Carlos Carnero González dwar l-użu tas-simboli tal-Unjoni mill-Parlament (

punt 7 tal-Aġenda ) ser jitniżżell bħala l-ewwel punt tal-aġenda ta' għada..

Jo Leinen dwar l-adozzjoni ta' dikjarazzjoni komuni dwar "Nikkomunikaw dwar l-Ewropa fi Sħubija" (

A6-0372/2008 ), adottat fis-07.10.2008 mill-kumitat AFCO, ser jitniżżel għall-ħin tal-votazzjoni ta' għada b'konformità mal-Artikolu 43 (1) tar-regolament.

Il-ħidma tal-lum ser tibqa' sejra bla waqfien sa nofs il-lejl.

Il-President qalet li ma hemm ebda oppożizzjoni għal dawn il-proposti ta' bidla.

Hekk ġiet stabbilita l-ordni tas-seduta.

Preparazzjoni tal-Kunsill Ewropew, inkluża s-sitwazzjoni tas-sistema finanzjarja dinjija (dibattitu)

Dikjarazzjonjiet tal-Kunsill u tal-Kummissjoni:

Preparazzjoni tal-Kunsill Ewropew, inkluża s-sitwazzjoni tas-sistema finanzjarja dinjija

Jean-Pierre Jouyet (President fil-kariga tal-Kunsill) għamel dikjarazzjoni.

13 Merħba

Il-President, f'isem il-Parlament, ta merħba lill-membri tad-delegazzoni tal-parlament reġjonali tal-Kanarji, immexxija mill- President tiegħu, Antonio Ángel Castro Cordobez, li ħadu posthom fil-gallarija uffiċjali.

José Manuel Barroso (President tal-Kummissjoni) għamel dikjarazzjoni.

Joseph Daul f'isem il-Grupp PPE-DE,

Martin Schulz f'isem il-Grupp PSE,

Graham Watson f'isem il-Grupp ALDE,

Brian Crowley f'isem il-Grupp UEN, u

Francis Wurtz f'isem il-Grupp GUE/NGL .

PRESIDENT: Martine ROURE Viċi-President

Nigel Farage f'isem il-Grupp IND/DEM,

Jean-Pierre Jouyet (President fil-kariga tal-Kunsill),

Joaquín Almunia (Membru tal-Kummissjoni) .

Il-mozzjoni għal riżoluzzjoni li għandha titressaq bi qbil mal-Artikolu 103(2) tar-Regoli ta' Proċedura ser titħabbar aktar 'il quddiem.

Id-dibattitu ngħalaq.

Votazzjoni:

is-sessjoni parzjali li jmiss.

Segwitu tad-direttivi Lamfalussy: strutturi futuri ta' kontroll (dibattitu)

Rapport tinkludi b'rakkomandazzjonijiet lill-Kummissjoni dwar is-segwitu tal-proċess Lamfalussy: l-istruttura futura ta' sorveljanza [ 2008/2148(INI) ] - Kumitat għall-Affarijiet Ekonomiċi u Monetarji.

Daniel Dăianu ippreżentaw ir-rapport tagħhom.

Charlie McCreevy (Membru tal-Kummissjoni) .

Piia-Noora Kauppi f'isem il-Grupp PPE-DE,

Wolf Klinz f'isem il-Grupp ALDE .

Id-dibattitu ngħalaq.

Votazzjoni:

punt 7.14 tal- Minuti ta' 09.10.2008

16 Merħba

Il-President, f'isem il-Parlament, tat merħba lil Alexandre Milinkievitch, mexxej tal-moviment demokratiku tal-Belorussja u rebbieħ tal-premju Sakharov fl-2006, u lil Alexandre Kozulin, president onorarju tal-partit Socjal-Demokratiku tal-Belorussja Hramada, li ħadu posthom fil-gallarija uffiċjali.

Is-Sitwazzjoni fil-Belorussja (dibattitu)

Is-Sitwazzjoni fil-Belorussja

Jean-Pierre Jouyet (President fil-kariga tal-Kunsill) u

Charlie McCreevy (Membru tal-Kummissjoni) għamlu d-dikjarazzjonijiet.

Charles Tannock f'isem il-Grupp PPE-DE,

Jan Marinus Wiersma f'isem il-Grupp PSE,

Erik Meijer f'isem il-Grupp GUE/NGL,

PRESIDENT: Mario MAURO Viċi-President

Mozzjonijiet għal riżoluzzjoni biex jiġi konkluż id-dibattitu skont l-Artikolu 103(2) tar-Regoli ta' Proċedura:

dwar is-sitwazzjoni fil-Belorussja ( B6-0527/2008 ) ,

Marian Harkin f'isem il-Grupp ALDE ,

dwar is-sitwazzjoni fil-Belorussja ( B6-0530/2008 ) ,

dwar ir-riżultati tal-elezzjonijiet parlamentari fil-Belorussja ( B6-0532/2008 ) ,

Jacek Protasiewicz f'isem il-Grupp PPE-DE ,

dwar l-elezzjonijiet parlamentari tat-28 ta' Settembru 2008 fil-Belorussja ( B6-0533/2008 ) ,

Inese Vaidere f'isem il-Grupp UEN ,

dwar il-qagħda fil-Belorusssja wara l-elezzjoni parlamentari tat-28 ta' Settembru 2008 ( B6-0534/2008 ) ,

dwar is-sitwazzjoni fil-Belorussja ( B6-0535/2008 ) .

Id-dibattitu ngħalaq.

Votazzjoni:

punt 7.8 tal- Minuti ta' 09.10.2008

18 Kompożizzjoni tal-Parlament

Lilli Gruber infurmat lill-kamra bir-riżenja tagħha mill-kariga ta' Membru Parlamentari Ewropew b'effett mill-01.10.2008.

Bi qbil mal-Artikolu 4(1) (2) tar-Regoli ta' Proċedura, il-Parlament ħabbar li s-siġġu tagħha kien ser ikun vojt mid-data msemmija u informa lill-Istat Membru kkonċernat.

19 Corrigenda (l-Artikolu 204a tar-Regoli ta' Proċedura)

Il-kumitati kompetenti ppreżentaw ir-Rettifiki li ġejjin għat-testi adottati mill-Parlament Ewropew :

- Rettifika għall-pożizzjoni tal-Parlament Ewropew adottata fl-ewwel qari fit-18 ta' Ġunju 2008 bil-ħsieb ta' l-adozzjoni tar-Regolament (KE) Nru…/2008 tal-Parlament Ewropew u tal-Kunsill ta' li jadatta numru ta' strumenti suġġetti għall-proċedura stabbilita fl-Artikolu 251 tat-Trattat għad-Deċiżjoni tal-Kunsill 1999/468/KE, kif emendata bid-Deċiżjoni 2006/512/KE, fir-rigward tal-proċedura regolatorja bi skrutinju

Rettifika għall-pożizzjoni tal-Parlament Ewropew adottata fit-tieni qari fis-17 ta' Ġunju 2008 bil-ħsieb ta' l-adozzjoni tar-Regolament 2008/…/KE tal-Parlament Ewropew u tal-Kunsill dwar standards ta' kwalità ambjentali fil-qasam tal-politika ta' l-ilma, li temenda d-Direttivi 82/176/KEE, 83/513/KEE, 84/156/KEE, 84/491/KEE, 86/280/KEE u 2000/60/KE

Skont l-Artikolu 204a(4) tar-Regoli ta' Proċedura, dawn il-

jitqiesu appruvati sakemm fi żmien tmienja u erbgħin siegħa mit-tħabbir tagħhom, grupp politiku jew grupp ta' mill-inqas erbgħin Membru ma jitlobx li ssir votazzjoni dwarhom.

huma disponibbli fuq is-sit

Eżekuzzjoni tad-deċiżjoni tal-Qorti tal-Ġustizzja tal-KE fil-każ 'Turco' (dibattitu)

Mistoqsija bi tweġiba orali (

O-0087/2008 ) imressqa minn

Michael Cashman , f'isem il-Kumitat LIBE,

Costas Botopoulos , f'isem il-Kumitat AFCO, lill-Kunsill:

Mistoqsija bi tweġiba orali (

O-0088/2008 ) imressqa minn

Costas Botopoulos , f'isem il-Kumitat AFCO, lill-Kummissjoni:

Jean-Pierre Jouyet (President fil-kariga tal-Kunsill) u

Margot Wallström (Viċi President tal-Kummissjoni) wieġbu għall-mistoqsijiet.

Michael Cashman f'isem il-Grupp PSE,

Id-dibattitu ngħalaq.

21 Diskorsi ta' minuta dwar kwistjonijiet ta' importanza politika

Diskorsi ta' minuta skont l-Artikolu 144 tar-Regoli ta' Proċedura mill-Membri li ġejjin, li xtaqu jiġbdu l-attenzjoni tal-Parlament għal kwistjonijiet ta' importanza politika, Diskorsi ta' minuta skont l-Artikolu 144 tar-Regoli ta' Proċedura:

PRESIDENT: Diana WALLIS Viċi-President

Sospensjoni taċ-ċiklu ta' Doha tad-WTO (dibattitu)

Dikjarazzjoni tal-Kummissjoni:

Sospensjoni taċ-ċiklu ta' Doha tad-WTO

Mariann Fischer Boel (Membru tal-Kummissjoni) għamel dikjarazzjoni.

Erika Mann f'isem il-Grupp PSE,

Caroline Lucas f'isem il-Grupp Verts/ALE,

Helmuth Markov f'isem il-Grupp GUE/NGL,

Robert Sturdy , dan tal-aħħar ukoll bix jipprotesta dwar l-inkonvenjent li, skond hu, kiene qed joħloq riċeviment li kien qed isir f'imkejjen oħra fil-Parlament (Il-President ħadet nota ta' dan),

Mozzjonijiet għal riżoluzzjoni biex jiġi konkluż id-dibattitu skont l-Artikolu 103(2) tar-Regoli ta' Proċedura:

dwar il-ġejjieni tal-Aġenda tal-Iżvilupp ta' Doha tad-WTO ( B6-0521/2008 ) ,

dwar is-sospensjoni tal-Aġenda ta' Doha għall-Iżvilupp tad-WTO ( B6-0522/2008 ) ,

Corien Wortmann-Kool u

dwar il-futur tar-Rawnd ta' Doha ( B6-0524/2008 ) ,

dwar is-sospensjoni tal-Aġenda ta' Doha għall-Iżvilupp tad-WTO ( B6-0525/2008 ) ,

dwar is-sospensjoni tal-Aġenda ta' Doha għall-Iżvilupp tad-WTO ( B6-0529/2008 ) ,

dwar is-sospensjoni tal-Aġenda ta' Doha għall-Iżvilupp tad-WTO ( B6-0531/2008 ) .

Id-dibattitu ngħalaq.

Votazzjoni:

punt 7.9 tal- Minuti ta' 09.10.2008

Rapport dwar proposta għal deċiżjoni tal-Kunsill dwar il-konklużjoni tal-Ftehim taħt il-forma ta' Skambju ta' Ittri bejn il-Komunità Ewropea u l-Ukrajna fir-rigward taż-żamma ta' l-impenji fil-kummerċ tas-servizzi mniżżla fil-Ftehim ta' Sħubija u Kooperazzjoni [ COM(2008)0220 - C6-0202/2008 - 2008/0087(CNS) ] - Kumitat għall-Kummerċ Internazzjonali.

Zbigniew Zaleski ippreżenta r-rapport tiegħu.

Meglena Kuneva (Membru tal-Kummissjoni) .

Francisco Assis f'isem il-Grupp PSE,

PRESIDENT: Adam BIELAN Viċi-President

Id-dibattitu ngħalaq.

Votazzjoni:

punt 7.6 tal- Minuti ta' 09.10.2008

Naffrontaw l-isfida ta' l-iskarsezza ta' l-ilma u l-perjodi ta' nixfa fl-Unjoni Ewropea (dibattitu)

Rapport dwar "L-indirizz tal-isfida ta' l-iskarsezza ta' l-ilma u l-perjodi ta' nixfa fl-Unjoni Ewropea" [ 2008/2074(INI) ] - Kumitat għall-Ambjent, is-Saħħa Pubblika u s-Sikurezza ta' l-Ikel.

Richard Seeber ippreżenta r-rapport tiegħu.

Vladimír Špidla (Membru tal-Kummissjoni) .

Esther Herranz García (rapporteur għal opinjoni tal-Kumitat AGRI),

Anne Laperrouze f'isem il-Grupp ALDE,

Kartika Tamara Liotard f'isem il-Grupp GUE/NGL,

Id-dibattitu ngħalaq.

Votazzjoni:

punt 7.11 tal- Minuti ta' 09.10.2008

Governanza Artika f'ambjent globali (dibattitu)

Mistoqsija bi tweġiba orali (

O-0084/2008 ) mressqa minn Diana Wallis, Bilyana Ilieva Raeva u Johannes Lebech f'isem il-Grupp ALDE, lill-Kummissjoni: Governanza Artika f'Ambjent Globali ( B6-0467/2008 )

Diana Wallis għamel il-mistoqsija bi tweġiba orali.

Vladimír Špidla (Membru tal-Kummissjoni) wieġeb għall-mistoqsija bi tweġiba orali

Michel Rocard f'isem il-Grupp PSE,

Satu Hassi f'isem il-Grupp Verts/ALE ,

Mozzjonijiet għal riżoluzzjoni mressqa sabiex jiġi konkluż id-dibattitu skont l-Artikolu 108(5) tar-Regoli ta' Proċedura:

dwar il-governanza tal-Artiku ( B6-0523/2008 ) ,

dwar il-governanza Artika ( B6-0526/2008 ) ,

John Bowis f'isem il-Grupp PPE-DE ,

dwar il-Governanza tal-Artiku ( B6-0528/2008 ) .

Id-dibattitu ngħalaq.

Votazzjoni:

punt 7.12 tal- Minuti ta' 09.10.2008

L-intensifikazzjoni tal-ġlieda kontra x-xogħol mhux iddikjarat (preżentazzjoni qasira)

Rapport dwar it-tema "l-intensifikazzjoni tal-ġlieda kontra x-xogħol mhux iddikjarat" [ 2008/2035(INI) ] - Kumitat għall-Impjiegi u l-Affarijiet Soċjali.

Pier Antonio Panzeri ippreżenta r-rapport tiegħu.

Il-punt ingħalaq.

Votazzjoni:

punt 7.4 tal- Minuti ta' 09.10.2008

Implimentazzjoni tal-leġiżlazzjoni soċjali marbuta mat-trasport fit-toroq (preżentazzjoni qasira)

Rapport dwar l-implimentazzjoni tal-leġiżlazzjoni soċjali marbuta mat-trasport fit-toroq [ 2008/2062(INI) ] - Kumitat għall-Impjiegi u l-Affarijiet Soċjali.

Alejandro Cercas ippreżenta r-rapport tiegħu.

Vladimír Špidla (Membru tal-Kummissjoni) .

Il-punt ingħalaq.

Votazzjoni:

punt 7.13 tal- Minuti ta' 09.10.2008

Rapport dwar il-promozzjoni ta' l-inklużjoni soċjali u l-ġlieda kontra l-faqar, inkluż il-faqar fost it-tfal, fl-UE [ 2008/2034(INI) ] - Kumitat għall-Impjiegi u l-Affarijiet Soċjali.

Gabriele Zimmer ippreżentat ir-rapport tagħha.

Il-punt ingħalaq.

Votazzjoni:

punt 7.5 tal- Minuti ta' 09.10.2008

29 L-aġenda tas-seduta li jmiss

L-aġenda tas-seduta tal-għada ġiet iffinalizzata (dokument "Aġenda" PE 413.272).

30 Għeluq tas-seduta

Ħin li fih ingħalqet is-seduta: 00.20.

Segretarju Ġenerali

Viċi-President

REĠISTRU TA' L-ATTENDENZA

Antoniozzi

Bartolozzi

Fatuzzo

Mikko

Rizzo


Sottokumitat għad-Drittijiet tal-Bniedem

ABBOZZ TA' AĠENDA

Laqgħa

It-Tnejn 13 ta' Ottubru 2008, 15.00 – 18.30

13 ta' Ottubru 2008, 15.00 – 16.30

Adozzjoni tal-aġenda

Approvazzjoni tal-minuti tal-laqgħat:

· tas-6 ta' Mejju 2008 PV – PE412.144v01-00

· tad-19 ta' Ġunju 2008 PV – PE412.145v01-00

· tal-25 u tas-26 ta' Ġunju 2008 PV – PE409.419v01-00

Avviżi taċ-chairperson

Skambju ta' opinjonijiet mad-Direttur tal-Aġenzija għad-Drittijiet Fundamentali

L-iżvilupp tal-Kunsill tan-NU għad-Drittijiet tal-Bniedem, inkluż l-irwol tal-UE

Responsabbli:

· Eżami

· Skadenza għat-tressiq tal-emendi: 16 ta' Ottubru 2008, 12.00

13 ta' Ottubru 2008, 16.30 – 17.45

Skambju ta' opinjonijiet dwar l-implimentazzjoni tad-Dikjarazzjoni dwar id-Drittijiet ta' Popli Indiġeni mas-Sinjura Victoria Tauli-Corpuz, Chairperson tal-UNPFII: b'enfasi fuq l-impatt tal-bidla fil-klima fuq id-drittijiet ta' popli indiġeni

13 ta' Ottubru 2008, 17.45 – 18.30

Skambju ta' opinjonijiet dwar il-konklużjoni kemm ta' Ftehima Interim dwar il-Kummerċ kif ukoll ta' Ftehima ta' Sħubija u Koperazzjoni mat-Turkmenistan fid-dawl tas-sitwazzjoni relatata mad-Drittijiet tal-Bniedem fil-pajjiż.

Mistoqsijiet lill-Kummissjoni

Data tal-laqgħa li jmiss (Brussell)

· 3 ta' Novembru 2008, 15.00 – 18.30

· 4 ta' Novembru 2008, 09.00 – 12.30


Kumitat għall-Affarijiet Ekonomiċi u monetarji

ABBOZZ TA' AĠENDA

Laqgħa

Adozzjoni tal-aġenda

Avviżi taċ-Chairperson

Il-ġlieda kontra l-evażjoni tat-taxxa marbuta ma' tranżazzjonijiet intra-Komunitarji (sistema komuni tal-VAT)

Responsabbli:

Opinjonijiet:

· Eżami tal-emendi

· Skadenza għat-tressiq tal-emendi: 18 ta' Settembru 2008, 12.00

Responsabbli:

Opinjonijiet:

· Eżami tal-emendi

Ir-rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati

Rapporteur għal opinjoni:

Responsabbli:

Opinjonijiet:

· Eżami tal-emendi

Ir-Rapport Speċjali Nru 8/2007 tal-Qorti Ewropea tal-Awdituri rigward koperazzjoni amministrattiva fil-Qasam tal-VAT

Rapporteur għal opinjoni:

Responsabbli:

Opinjonijiet:

· Eżami tal-emendi

· Skadenza għat-tressiq tal-emendi: 22 ta' Settembru 2008, 12.00

Inizjattiva Ewropea għall-iżvilupp ta' mikrokreditu bħala appoġġ għat-tkabbir u l-impjiegi

Responsabbli:

· L-ewwel skambju ta' opinjonijiet

Relazzjonijiet Ekonomiċi u Kummerċjali maċ-Ċina

Rapporteur għal opinjoni:

Corien Wortmann-Kool (EPP–ED)

· Eżami tal-abbozz ta' opinjoni

*** Ħin tal-votazzjoni ***

EMU@10: L-ewwel għaxar snin tal-Unjoni Ekonomika u Monetarja u l-isfidi tal-futur

Responsabbli:

· Adozzjoni tal-abbozz ta' rapport

· Skadenza għat-tressiq tal-emendi: 2 ta' Settembru 2008, 12.00

Arranġamenti ġenerali għad-dazju tas-sisa

Responsabbli:

· Adozzjoni tal-abbozz ta' rapport

· Skadenza għat-tressiq tal-emendi: 8 ta' Settembru 2008, 12.00

Ir-Rapport Speċjali Nru 8/2007 tal-Qorti Ewropea tal-Awdituri rigward il-koperazzjoni amministrattiva fil-Qasam tal-VAT

Rapporteur għal opinjoni:

Responsabbli:

· Adozzjoni tal-abbozz ta'opinjoni

Rapporteur għal opinjoni:

Responsabbli:

· Adozzjoni tal-abbozz ta' opinjoni

*** Tmiem tal-votazzjoni ***

Kwistjonijiet varji

Data u post tal-laqgħa li jmiss (Brussell)

It-Tlieta 4 ta' Novembru, 09:00 - 12:30 u 15:00 - 18.30 L-Erbgħa 5 ta' Novembru, 09:00 - 12:30